Στην Πενσυλβάνια θεσπίστηκε νομοσχέδιο που επιβάλλει πρόστιμο σε γονείς που τα παιδιά τους ασκούν bullying - E-MOTIONS.GR Follow @e_motionsgr\nΜια σύγχρονη μάστιγα της εποχής που έχει εξαπλώσει τα πλοκάμια της στα σχολεία όλου του κόσμου είναι το bullying. Προσπαθούν να δοθούν λύσεις για την αντιμετώπισή του όσο το δυνατόν γρηγορότερα και πιο αποτελεσματικά γιατί πλέον η κατάσταση έχει περάσει τα όρια του σχολείου κι επεκτείνεται και διαδικτυακά.\nΉδη στην Πενσυλβάνια αποφάσισαν να θεσπίσουν ειδικό νομοσχέδιο για το bullying στα σχολεία. Βάση νόμου πλέον, οι γονείς των παιδιών με συνεχόμενη εκφοβιστική συμπεριφορά προς τους συμμαθητές τους, θα καλούνται να πληρώσουν πρόστιμο αξίας 500 δολαρίων.\nΣύμφωνα με το συγκεκριμένο νομοσχέδιο, το σχολείο θα ενημερώνει με προειδοποιητικό σημείωμα, για τη συμπεριφορά του παιδιού τους, συστήνοντας τους να προβούν σε συζήτηση μαζί του ώστε να σταματήσει το bullying προς τους συμμαθητές του και παρακολουθούν την εξέλιξη της υπόθεσης. Αν οι πράξεις επαναληφθούν, οι γονείς μπαίνουν σε ειδικό πρόγραμμα όπου κάνουν συνεδρίες με ειδικούς για τον τρόπο χειρισμού της κατάστασης. Την τρίτη φορά που θα επαναληφθεί το φαινόμενο οι γονείς λαμβάνουν κλήση για πρόστιμο 500 δολαρίων.\nΠαρόμοιες αποφάσεις έχουν παρθεί και σε άλλα μέρη της πολιτείας. Το Συμβούλιο του Plover Village στο Ουισκόνσιν έβγαλε απόφαση-διάταγμα, να τιμωρεί τους γονείς των παιδιών, που επανειλημμένα ασκούν bullying, επιβάλλοντάς τους πρόστιμο 124 δολαρίων.\nΤα πρόστιμα δε δίνονται χωρίς προειδοποίηση ή προσπάθεια από το εκπαιδευτικό σύστημα για να διορθωθεί η κατάσταση. Προσπαθούν να έρθουν σε συνεννόηση με τους γονείς και να βρεθούν λύσεις.\n«Δεν είναι ευθύνη του σχολείου να αναθρέψει σωστά τα παιδιά. Δουλειά του είναι να τα διδάσκει. Ούτε δουλειά της αστυνομίας είναι. Είναι δουλειά των γονιών» δήλωσε ο Dan Ault, αρχηγός της αστυνομίας του Plover.\nΗ αύξηση της άσκησης εκφοβισμού μεταξύ των μαθητών, είχε σαν αποτέλεσμα ν’ αυξηθούν κατά πολύ τα ποσοστά της αυτοκτονίας, κυρίως των εφήβων κι ειδικότερα των κοριτσιών. Πλέον δεν έχει να κάνει μόνο με φόβο και τσακωμούς αλλά πρόκειται για την απώλεια ανθρώπινων ζωών και μάλιστα μικρής ηλικίας.\nΤο θέμα δεν είναι να μοιραστούν πρόστιμα και τα χρήματα ν’ ανταλλάξουν χέρια. Το θέμα είναι να συνεργαστούν κράτος, σχολείο και γονείς για να προσφέρουν στα παιδιά τους ένα ασφαλέστερο μέλλον κι ένα σχολικό περιβάλλον που να μη μοιάζει με πεδίο μάχης. Το κρυφτό να είναι απλώς ένα παιδικό παιχνίδι κι όχι ο τρόπος για να προστατευτεί η σωματική ακεραιότητα ενός μαθητή\nΗ συγκεκριμένη νομοθεσία ας είναι η αρχή από μια σειρά αποφάσεων που πρέπει να παρθούν ώστε ν’ αντιμετωπιστεί το bullying σε παγκόσμιο επίπεδο. Επιτέλους, η πράξη είναι προτιμότερη από την απραξία και την αδιαφορία.\n*Διαβάσαμε την είδηση στο www.singleparent.gr\nPreviousΈνα κτίριο που οι δημιουργοί του είχαν σαν έμπνευση τα φτερά μιας πεταλούδας\nNextΕκδρομή – Δήμητρα Γαλάνη & Ευστάθιος Δράκος


ΙΣΠΑΓΓΛΙΚΑ / SPANGLISH - Movie review ~ Το μεγαλείο των Τεχνών...\nΙΣΠΑΓΓΛΙΚΑ / SPANGLISH - Movie review\nΓια να είμαι ειλικρινής... ακόμα δεν είμαι σίγουρη αν μου άρεσε αυτό που είδα ή όχι. Ή μάλλον όχι! Μου άρεσε, απλά όχι τόσο πολύ, όχι όσο θα μπορούσε. Είναι σαν να έχεις γλύψει το παγωτό και κάποιος να στο πήρε μέσα απ’ τα χέρια πριν καλά-καλά καταλάβεις τη γεύση του. Αυτό είναι! Είναι καλό, αλλά εμένα προσωπικά δεν με ολοκλήρωσε, δεν με γέμισε στο 100%.\nΗ ιστορία της ταινίας είναι μια αφήγηση που κάνει η κόρη της Flore χρόνια μετά σε μια αίτησή της για το Harvard. Κι ενώ θα περίμενε κανείς να δει τη ζωή μιας σύγχρονης μεγαλοαστικής οικογένειας που δυσλειτουργεί κι είναι γεμάτη ιδιοτροπίες και καπρίτσια μέσα απ’ τα μάτια ενός 12χρονού κοριτσιού που ανήκει σε μια υποδιέστερη κοινωνική τάξη με διαφορετικά ήθη, έθιμα και κουλτούρα, αυτό τελικά το κοριτσάκι αποτελεί τον τελευταίο τροχό της αμάξης καθώς είναι σχεδόν ανύπαρκτη απ’ τη δραματουργία.\nΗ ιστορία, όπως αποδεικνύεται στο φινάλε του έργου, έχει να κάνει με τη Flore σαν άνθρωπο και σαν προσωπικότητα που παρά τη δυναμικότητα, την ειλικρίνεια, την τιμιότητα και την καθαρότητά της, έξω απ’ το σπίτι των Claski δεν έχει καμία υπόσταση. Παρ’ όλα ταύτα όμως και παρά τις προσωπικές της φοβίες για τον έξω κόσμο και για ν’ ανοιχτεί στους ανθρώπους, θα παίξει καταλυτικό ρόλο στη διαμόρφωση της ζωής και των πιστεύω όλων των υπόλοιπων ανθρώπων που βρίσκονται γύρω της.\nΟ James L. Brooks προσπαθώντας να εστιάσει σε πολλά πράγματα ταυτόχρονα, αδυνατεί να ρυθμίσει τα κέντρα βάρους μεταξύ της ιστορίας και των ηρώων του και μοιάζει να πέφτει θύμα των ανασφαλειών τους. Της αδυναμίας τους να επικοινωνήσουν είτε μιλάνε την ίδια γλώσσα είτε όχι. Αυτό βέβαια δεν σημαίνει πως δεν κατάφερε να στήσει ένα ενδιαφέρον διαπολιτισμικό και πολυγλωσσικό παιχνίδι, άσχετα απ’ το αν κάποια στιγμή ξέφυγε απ’ το κοινωνικό και πήγε να το γυρίσει σε αισθηματική κομεντί. Είπαμε ο έρωτας είναι πηγή ζωής, αλλά μπορώ ν’ αντέξω 2 ώρες και χωρίς αυτόν. Όχι μόνο δεν ξέχασε να γράφει, αλλά υπάρχουν διαλογικά στιγμιότυπα που βγάζουν σπίθες.\nΟ Adam Sandler, ταιριαστά συγκρατημένος, πραγματικά με έκανε να χαρώ που τον είδα σε έναν ρόλο σαφώς πιο ώριμο, πιο ανθρώπινο και πιο ρεαλιστικό σύμφωνα με τα πρότυπα της σημερινής κοινωνίας, αποδεικνύοντας ότι μπορεί να κάνει και κάτι άλλο πέραν του να σαχλαμαρίζει με τον φακό. Η Tea Leoni υποδύεται απολαυστικά τον κυκλοθυμικό χαρακτήρα της που ορισμένες στιγμές αγγίζει τα όρια της νεύρωσης. Της ψύχωσης του φαίνεσθε! Την παράσταση όμως κλέβει η πολύ όμορφη και γοητευτική Paz Vega. Πρωταγωνιστεί με όλη τη σημασία της λέξης αφού μοιάζει λες κι αναπαριστά προσωπικές της εμπειρίες. Ρεαλιστικά και τρυφερά, αποσπά κάθε pixel του κινηματογραφικού φακού όταν βρεθεί το πέρασμά του, σαρώνοντας τα πάντα.\nΜε λίγα λόγια, η ταινία δεν είναι κακή. Για ‘μένα όμως δεν είναι πλήρης... Κάτι της λείπει! Ίσως αυτό να είναι ο συντονισμός των καλών της στοιχείων που ώρες-ώρες μοιάζουν ν’ αποκλίνουν. Σίγουρα το διαπολιτισμικό και γλωσσικό παιχνίδι πάνω στο οποίο στηρίζεται είναι έξυπνο, λειτουργικό και για τη μεγαλύτερη μερίδα του αμερικάνικου κοινού που απευθύνεται γνωστό καθώς είναι μια πραγματική κατάσταση που την βιώνουν συχνά πυκνά. Σίγουρα το καστ είναι δυνατό, με προσεγμένες, μελετημένες και λειτουργικές ερμηνείες. Όμως το πάντρεμα όλων αυτών σε μια παραγωγή τόσο μεγάλης διάρκειας δεν είναι αποτελεσματικό. Προσωπικά από ένα σημείο και μετά κουράστηκα λίγο κι ένιωσα να με καταβάλει μια αγχωτική και νευρική διάθεση. Εντάξει, έπιασα την ουσία απ’ τα συμφραζόμενα. Γιατί όμως αυτό να βγει τόσο αργά και τόσο δύσκολα; Δείτε το μόνο αν έχετε υπομονή κι έχετε διάθεση να προβληματιστείτε και να συγκινηθείτε. Αν πάλι σας αρέσουν τα αστυνομικά, καλύτερα αποφύγετέ το.\nΕλλ. τίτλος: Ισπαγγλικά\nΠρωταγωνιστές: Paz Vega, Tea Leoni, Adam Sandler, Cloris Leachman, Shelbie Bruce, Sarah Steele, Ian Hyland, Victoria Luna\nPosted on Τετάρτη, Νοεμβρίου 07, 2007 by Γιώτα Παπαδημακοπούλου\nSpirosan καλημέρα και καλωσόρισες!\nΕυχαριστώ πολύ για τα καλά σου λόγια και χαίρομαι που εν μέρη βοήθησα. Το να βλέπεις ότι υπάρχει ανταπόκριση σ' αυτό που κάνεις κι αγαπάς είναι πολύ όμορφο και σε κάνει να θες να το συνεχίσεις με ακόμα καλύτερη διάθεση.\nΩς τότε... take care!


Κεφαλονιά: Εμφανίζονται φαινόμενα ζωοκλοπών - KefaloniaToday.com\nΕΙΣΤΕ ΕΔΩ: Home / Κοινωνικα / Κεφαλονια: Εμφανιζονται φαινομενα ζωοκλοπων\nΚεφαλονιά: Εμφανίζονται φαινόμενα ζωοκλοπών\n11 Νοεμβρίου, 2013 11:14 πμ\nΤο τελευταίο χρονικό διάστημα, το φαινόμενο της ζωοκλοπής έχει κάνει την εμφάνισή του στη περιοχή της Σάμης ( Καραβόμυλο και Βλαχάτα ) με όλο και πιο έντονη μορφή, όσο πλησιάζει ο χειμώνας.\nΣυγκεκριμένα… αρνιά, κατσίκια, πουλερικά και κουνέλια “κάνουν φτερά” από τους χώρους εκτροφής τους, κατά το πλείστον τις βραδυνές ώρες.\nΔεν γνωρίζουμε την στελέχωση σε ανθρώπινο δυναμικό του Α.Τ. Σάμης και την δυνατότητα πύκνωσης των περιπολιών κατά τις βραδυνές ώρες. Εκείνο όμως που γνωρίζουμε και λένε και οι θιγμένοι απ’ αυτή τη παράνομη δραστηριότητα… είναι ότι κάτι πρέπει να γίνει! Και αυτό το κάτι, νομίζουμε ότι θα πρέπει να το βρουν οι αρμόδιοι κρατικοί λειτουργοί.\nΓιατί τέτοιου είδους έκνομες ενέργειες ενίοτε ( κακώς ) αντιμετωπίζονται με την αυτοδικία! Για να μην φτάσουμε λοιπόν σε τέτοιες καταστάσεις, εμείς “κρουουμε τον κώδωνα του κινδύνου” και ζητάμε την κατά το δυνατόν αντιμετώπιση του προβλήματος.\nFiled Under: Κοινωνικα Tagged With: ζωοκλοπες, προβατα, Σαμη


Θρομβωμένες αιμορροΐδες: Τι είναι και πώς να τις εντοπίσουμε - Με Υγεία\nΘρομβωμένες αιμορροΐδες: Τι είναι και πώς να τις εντοπίσουμε\nΟι θρομβωμένες αιμορροΐδες είναι η πιο σοβαρή επιπλοκή της αιμορροϊδικής νόσου. Ο ασθενής που πάσχει από αυτέςς έχει συνεχή πόνο και δεν μπορεί καν να καθίσει.\nΗ αιμορροϊδική νόσος είναι η πιο συχνή πρωκτολογική ασθένεια και ένας από τους κύριους λόγους για ιατρική διαβούλευση. Το 5% του παγκόσμιου πληθυσμού έχει συμπτώματα που σχετίζονται με αυτήν και, μετά την ηλικία των 50 ετών, υπάρχει επιπολασμός στο 50%. Οι θρομβωμένες αιμορροΐδες είναι η πιο σοβαρή μορφή αυτής της ασθένειας.\nΑν και οι αιμορροΐδες είναι πολύ συχνές στην ενήλικη ζωή, η θρομβωμένη μορφή τους απαιτεί άμεση ιατρική φροντίδα. Ο πόνος είναι τόσο σοβαρός και οξύς που, σε ορισμένες περιπτώσεις, ο ασθενής δεν μπορεί καν να καθίσει. Αν θέλετε να μάθετε περισσότερα για αυτήν την πάθηση, συνεχίστε να διαβάζετε.\nΤι είναι οι θρομβωμένες αιμορροΐδες;\nΣύμφωνα με την Εθνική Βιβλιοθήκη Ιατρικής των Ηνωμένων Πολιτειών, οι αιμορροΐδες είναι οι φλεγμονώδεις ή πρησμένες φλέβες γύρω από τον πρωκτό ή η περιοχή στο κάτω μέρος του ορθού. Με βάση την τοποθεσία και τα συμπτώματά τους, διαφοροποιούνται σε εσωτερικές και εξωτερικές.\nΓενικά, οι εξωτερικές προκαλούν περισσότερη δυσφορία, αλλά και στις δύο περιπτώσεις υπάρχει επιφανειακή αιμορραγία με τα κόπρανα. Όπως υποδεικνύεται από την Proctological Clinic, υπάρχουν διαφορετικοί βαθμοί αιμορροΐδων, από ήπιες έως θρομβωμένες. Τα χαρακτηριστικά τους έχουν ως εξής:\nΒαθμός I: Οι αιμορροΐδες είναι εντελώς εσωτερικές. Οι διαστολές κιρσών που βρίσκονται κάτω από τον βλεννογόνο του ορθού μεγαλώνουν, αλλά προεξέχουν από αυτό. Αυτό έχει ως αποτέλεσμα την τυπική πάχυνση των φλεβών.\nΒαθμός II: Η φλεγμονή εξελίσσεται και οι φλέβες προεξέχουν έξω από τον πρωκτικό σωλήνα, σχεδόν πάντα μετά από κινήσεις του εντέρου, οδηγώντας σε ορατή πρόπτωση. Λίγο μετά τις προσπάθειες αφόδευσης, η πρόπτωση εξαφανίζεται και οι δομές επιστρέφουν στη σωστή τους θέση από μόνες τους.\nΒαθμός III: Η πρόπτωση είναι συνεχής, δηλαδή οι αιμορροΐδες είναι ορατές από έξω πάντα, αλλά μπορείτε να τις ωθήσετε προς τα μέσα χειροκίνητα.\nΒαθμός IV: Λόγω της κακής κυκλοφορίας στην παρατεταμένη φλέβα, εμφανίζεται θρόμβος. Αυτό συμβαίνει στην περίπτωση των θρομβωμένων αιμορροΐδων και δεν μπορείτε να ωθήσετε την πρόπτωση προς τα μέσα ακόμη και με το χέρι.\nΈτσι, μια θρομβωμένη αιμορροΐδα είναι εκείνη στην οποία έχει σχηματιστεί θρόμβος αίματος που εμποδίζει τη σωστή ροή στην πληγείσα περιοχή. Αν έχετε να αντιμετωπίσετε αυτήν την ιατρική κατάσταση, η μόνη επιλογή είναι να αναζητήσετε επαγγελματική βοήθεια γρήγορα.\nΟ σχηματισμός θρόμβων εντός της αιμορροΐδας είναι η πιο σοβαρή κλινική μορφή, καθώς η κυκλοφορία διακόπτεται.\nΣύμφωνα με την ιστοσελίδα του Colorectal Surgery , στις θρομβωμένες αιμορροΐδες, ο ασθενής πάσχει από έντονο, συνεχή, οξύ πόνο. Αυτή η δυσφορία δεν σχετίζεται πλέον με την αφόδευση και το άτομο που πάσχει από αυτές δεν μπορεί καν να καθίσει.\nΠριν φτάσετε σε αυτό το σημείο, μπορείτε να εντοπίσετε την ασθένεια με βάση άλλα κλινικά σημεία, ανάλογα με το εάν έχετε εσωτερικές ή εξωτερικές αιμορροΐδες. Μερικά από αυτά είναι τα εξής:\nΚνησμός ή ερεθισμός στην πρωκτική περιοχή (όταν υπάρχουν εξωτερικές αιμορροΐδες)\nΟίδημα γύρω από τον πρωκτό (και στο εξωτερικό)\nΑιμορραγία: Ανοιχτόχρωμο αίμα, σαν να ήταν μια πληγή που άνοιξε πρόσφατα. Σε αντίθεση με τα έλκη και τις άλλες παθήσεις που συμβαίνουν στην άνω γαστρική οδό, οι αιμορροΐδες προκαλούν την αφόδευση των μαύρων κοπράνων, επειδή το αίμα έχει φύγει εν μέρει.\nΣυνιστάται να επισκεφτείτε έναν γιατρό για οποιοδήποτε από αυτά τα συμπτώματα για να αποφύγετε τη θρόμβωση. Η ορθική αιμορραγία μπορεί να οφείλεται σε αιμορροΐδες ή σε κάτι ακόμα πιο σοβαρό.\nΤι προκαλεί τις θρομβωμένες αιμορροΐδες\nΣύμφωνα με τις ήδη αναφερθείσες πηγές, οι αιμορροΐδες εμφανίζονται όταν υπάρχει υπερβολική πίεση στις φλέβες γύρω από τον πρωκτό. Η κλινική Mayo υποδεικνύει ότι ορισμένες από τις αιτίες είναι η προσπάθεια που καταβάλουν οι ασθενείς για να αδειάσουν το έντερο, το ότι κάθονται για μεγάλο χρονικό διάστημα στην τουαλέτα, το ότι μπορεί να είναι παχύσαρκα άτομα και να έχουν δίαιτα χαμηλή σε φυτικές ίνες.\nΑπό την άλλη πλευρά, σχετικά συχνές εκδηλώσεις, όπως υπέρταση ή αν περνάτε πολύ χρόνο καθισμένοι στη δουλεία, μπορεί να επιδεινώσουν το πρόβλημα. Οι αιμορροΐδες δεν προκύπτουν από κάποια συγκεκριμένη αιτία. Στις περισσότερες περιπτώσεις οφείλονται σε ένα σύνολο ταυτόχρονων συμβάντων.\nΗ πρόσληψη λίπους, ο καθιστικός τρόπος ζωής και η παχυσαρκία ευνοούν σε μεγάλο βαθμό την εμφάνιση αιμορροΐδων.\nΠώς διαγνώσκονται οι θρομβωμένες αιμορροΐδες;\nΌπως υποδεικνύεται από τη Βιβλιοθήκη Υγείας, ο πρωκτολόγος θα εξετάσει τον πρωκτό και το ορθό του ασθενούς χρησιμοποιώντας ένα πρωκτοσκόπιο. Αυτή η συσκευή είναι ένας κοντός μεταλλικός σωλήνας (μήκους 15 εκατοστών) που λιπαίνεται και εισάγεται στο ορθό.\nΧάρη σε αυτό, ένας γιατρός μπορεί να ανιχνεύσει ήπιους θρόμβους και πρωκτικούς πολύποδες. Προκειμένου ο ασθενής να μην αισθάνεται άβολα, ένας γιατρός μπορεί να εφαρμόσει τοπική αναισθησία στην περιοχή που θα αναλύσει. Μερικές φορές αυτό δεν είναι απαραίτητο, ωστόσο, καθώς μια χειροκίνητη εξέταση (εισάγοντας ένα δάχτυλο στον πρωκτό) αρκεί σε πολλές περιπτώσεις.\nΔιαθέσιμες θεραπείες για τις θρομβωμένες αιμορροΐδες\nΗ προσέγγιση μπορεί να είναι χειρουργική και μη χειρουργική. Εξετάζουμε κάθε μία από τις πιθανές επιλογές παρακάτω.\nΌπως φαίνεται παραπάνω, οι ήπιες περιπτώσεις απαιτούν μια συντηρητική προσέγγιση. Εάν ο θρόμβος έχει σχηματιστεί πριν από περισσότερες από 72 ώρες, ο γιατρός θα συνταγογραφήσει αυτο-φροντίδα για τον ασθενή στο σπίτι του. Αυτό αποτελείται από:\nΗ χρήση αντιφλεγμονωδών κρεμών και υπόθετων για την ανακούφιση του πόνου.\nΜπάνιο με χλιαρό νερό για 10 έως 15 λεπτά, 4-5 φορές την ημέρα, για να αποφευχθούν τα οξέα επεισόδια.\nΤροποποίηση της διατροφής, ειδικά σε παχύσαρκους ασθενείς ή σε έγκυες.\nΗ χειρουργική προσέγγιση χωρίζεται σε δύο: θρομβεκτομή και αιμορροϊδεκτομή. Η πρώτη από τις διαδικασίες συνίσταται στην αποστράγγιση του θρόμβου της εξωτερικής αιμορροΐδας. Ένας χειρουργός θα το πραγματοποιήσει με τομή με τοπική αναισθησία.\nΟι πιθανότητες υποτροπής είναι υψηλές. Σε μια αιμορροϊδεκτομή, ο χειρουργός θα αφαιρέσει τις αιμορροΐδες. Μπορεί να πραγματοποιηθεί άμεσα ή να απαιτείται εισαγωγή στο νοσοκομείο, πάντα με τοπική αναισθησία και με ιατρική βοήθεια. Αυτή είναι η πιο ενδεδειγμένη και κατάλληλη θεραπεία στις περισσότερες περιπτώσεις, καθώς τερματίζει αποτελεσματικά το πρόβλημα.\nΗ απομάκρυνση των αιμορροΐδων είναι η χειρουργική διαδικασία που επιλέγεται στην περίπτωση των θρόμβων.\nΣε πολλές περιπτώσεις, η πρόληψη των αιμορροΐδων είναι απλώς αδύνατη. Οι άνθρωποι σήμερα συνηθίζουν να κάθονται πολλές ώρες, καθώς πολλές θέσεις εργασίας περιλαμβάνουν παρατεταμένες δραστηριότητες (περισσότερες από 7 ώρες) στην ίδια θέση μπροστά από έναν υπολογιστή. Όποια και αν είναι η περίπτωση, μπορείτε να ακολουθήσετε ορισμένες συμβουλές για να αποφύγετε μια θρομβωμένη αιμορροΐδα. Μερικές από αυτές είναι οι εξής:\nΝα τρώτε τροφές πλούσιες σε φυτικές ίνες και να παίρνετε συμπληρώματα διατροφής, τα οποία υποδεικνύονται πάντα από ιατρό ή επαγγελματία διατροφής. Η περιεκτικότητα σε φυτικές ίνες στη διατροφή πρέπει να ανέρχεται σε 30 γραμμάρια την ημέρα.\nΝα πίνετε πολλά υγρά. Αυτό μπορεί να μαλακώσει τα κόπρανα και έτσι να μειώσει την πίεση κατά την αφόδευση.\nΆσκηση και αποφυγή καθιστικού τρόπου ζωής. Ένας υγιεινός τρόπος ζωής δεν προλαμβάνει μόνο τις θρομβωμένες αιμορροΐδες, αλλά επίσης αποτρέπει την υψηλή αρτηριακή πίεση και τον διαβήτη.\nΔώστε προσοχή στο αίμα στα κόπρανα\nΟι θρομβωμένες αιμορροΐδες είναι μια σπάνια επιπλοκή, καθώς αυτή η κατάσταση παραμένει σε μια ήπια, ενοχλητική μορφή, τις περισσότερες φορές. Ωστόσο, σε περίπτωση συμπτωμάτων, είναι καλύτερο να επισκεφτείτε αμέσως έναν γιατρό. Εάν έχετε κοκκινωπό αίμα με τα κόπρανα ή χρειάζεστε πολλή προσπάθεια για να αφοδεύσετε, τότε σας συνιστούμε να πάτε σε έναν διατροφολόγο. Μόνο τότε μπορείτε να αποφύγετε τις επιπλοκές.


Ντουλάπα υπνοδωματίου! Μα γιατί ποτέ δε μας φτάνει..\nΕπιλέξτε ανάμεσα σε μία τεράστια γκάμα υλικών και χρωμάτων και εμείς θα κατασκευάσουμε για σας τη πιο λειτουργική ντουλάπα, και όχι μόνο. Εντοιχιζόμενες ή ελεύθερες, ανοιγόμενες ή συρόμενες ντουλάπες και βεστιάρια κατασκευάζονται από την Commodo με βάση τις ανάγκες σας αλλά και τις εικαστικές σας προτιμήσεις.\n1. Υπηρεσία επιμέτρησης: Με τη δωρεάν υπηρεσία μέτρησης η ομάδα της Commodo επισκέπτεται το χώρο σας, μετρώντας με ακρίβεια το σημείο που θα τοποθετηθεί η ντουλάπα σας.\n2. Υπηρεσία σχεδίασης: Η ομάδα της Commodo αναλαμβάνει να σχεδιάσει την ντουλάπα σας, λαμβάνοντας υπόψιν τις ιδιαιτερότητες του χώρου και τις ανάγκες σας. Σας προσφέρει ιδέες και λύσεις, με γνώμονα την εργονομία, τη μεγιστοποίηση του αποθηκευτικού σας χώρου, το εικαστικό αποτέλεσμα αλλά και τον προϋπολογισμό σας.\n3. Υπηρεσία εγκατάστασης: Η στιγμή της τοποθέτησης έφτασε! Το εξειδικευμένο προσωπικό της Commodo Έπιπλο αναλαμβάνει την εγκατάσταση της ντουλάπας σας ή του βεστιάριου σας δίνοντας σημασία και στη παραμικρή λεπτομέρεια.\nΚαλέστε μας ή στείλτε μας μήνυμα για ραντεβού δωρεάν επιμέτρησης


Γλυκές αμαρτίες.. | Nutri Harmony\nΦεβρουάριος 28, 2020Ιούνιος 28, 2020\nΗ καλή γεύση και η διατροφή πάνε μαζί ακόμη και για το επιδόρπιο. Πολλές φορές έχουμε αναζητήσει γλυκές αμαρτίες στα ντουλάπια της κουζίνας. Ικανοποίησε την επιθυμία για γλυκό με μια υγιεινή επιλογή. Δοκίμασε τις παρακάτω ιδέες:\nParfait: Σε ένα μπολ βάζουμε μια στρώση από τριμμένα δημητριακά ολικής άλεσης. Στη συνέχεια προσθέτουμε κεράσια, φράουλες και κομμένα φρούτα της αρεσκείας μας. Βάζουμε γιαούρτι 2% και πασπαλίζουμε με λίγη σοκολάτα υγείας.\nΜπάρα χωρίς ψήσιμο: Ανάμιξε δημητριακά υψηλής περιεκτικότητας σε φυτικές ίνες με σταφίδες και αρκετό μέλι για να το κρατήσετε μαζί. Μπορείτε να προσθέσετε και ξηρούς καρπούς για έξτρα ενέργεια.\nΨητά φρούτα: Κόψτε και ψήστε ελαφρώς στο φούρνο μπανάνα, μάνγκο, ροδάκινο ή μήλο. Μόλις γίνει, πασπαλίζουμε με κανέλα, τριμμένα αμύγδαλα ή πεκάν και θρυμματισμένες νιφάδες βρώμης.\nΠώς να χάσεις τα κιλά της εγκυμοσύνηςpreviousΔιατροφικές συμβουλές πριν και μετά την άσκησηnext


Maison Kammerzell Hotel από 91€. Ξενοδοχεία σε Στρασβούργο - KAYAK\n16 Place De La Cathedrale, 67000 Στρασβούργο, Κάτω Ρήνος, Γαλλία\nΣχετικά με την τοποθεσία Maison Kammerzell Hotel\nΤο Hotel Kammerzell διαθέτει μοναδικά καταλύματα σε ένα όμορφο κτήριο που συνδυάζει αρμονικά παραδοσιακά και μοντέρνα στοιχεία. Με θέα στον καθεδρικό ναό και τις στέγες του Στρασβούργου, αυτό το ξενοδοχείο διαθέτει 9 σύγχρονα δωμάτια στην καρδιά της πόλης, που εξυπηρετούνται από ελικοειδή σκάλα του 16ου αιώνα. Κάθε δωμάτιο στο Hotel Kammerzell είναι μοναδικό σε στιλ και ατμόσφαιρα και εξοπλισμένο με σύγχρονο ιδιωτικό μπάνιο, Wi-Fi, τηλεόραση και κλιματισμό. Για επιπλέον άνεση, όλα τα δωμάτια είναι ηχομονωμένα, εξασφαλίζοντας στον επισκέπτη ήσυχο βραδινό ύπνο. Απολαύστε παραδοσιακή κουζίνα της Αλσατίας και ποικιλία από παραδοσιακά πιάτα στο γκουρμέ εστιατόριο του ξενοδοχείου. Τα γεύματα σερβίρονται από τις 12:00 μέχρι τις 14:30 και από τις 19:00 έως τις 23:00 στην ευρύχωρη τραπεζαρία που μπορεί να φιλοξενήσει μέχρι 150 άτομα.\nΦωτογραφίες από το Maison Kammerzell Hotel\nΔιαθέσιμα δωμάτια στο Maison Kammerzell Hotel\nΠαροχές στο Maison Kammerzell Hotel\nΚριτικές για το Maison Kammerzell Hotel\n16 Place De La Cathedrale, 67000 Strasbourg, Κάτω Ρήνος\nCathédrale Notre-Dame de Strasbourg93 μ\nPlace Gutenberg117 μ\nMusée de l’Œuvre Notre-Dame161 μ\nMusée des Beaux-Arts de Strasbourg178 μ\nPalais Rohan235 μ\nMusée historique de Strasbourg243 μ\nMusée Alsacien314 μ\nPlace Kléber356 μ\nÉglise Saint-Thomas396 μ\nÉglise protestante Saint-Pierre-le-Jeune0.5 χλμ\nMaison Kammerzell Hotel: Συχνές ερωτήσεις\nΠού βρίσκεται το Maison Kammerzell Hotel;\nΤο Maison Kammerzell Hotel βρίσκεται στη διεύθυνση 16 Place De La Cathedrale, περιοχή Mairie, 1 χλμ. από το κέντρο της πόλης Στρασβούργο. Το κοντινότερο αξιοθέατο στο Maison Kammerzell Hotel είναι: Cathédrale Notre-Dame de Strasbourg.\nΠότε είναι το check-in και το check-out στο Maison Kammerzell Hotel;\nΣτο Maison Kammerzell Hotel, το check-in γίνεται στις 14:00 και το check-out στις 11:00.\nΠροσφέρει το Maison Kammerzell Hotel δωρεάν Wi-Fi;\nΝαι, το Maison Kammerzell Hotel προσφέρει δωρεάν Wi-Fi.\nΠόσο απέχει το Maison Kammerzell Hotel από το αεροδρόμιο;\nΤο Maison Kammerzell Hotel απέχει 10,2 χλμ. από το Στρασβούργο Entzheim. Το Maison Kammerzell Hotel απέχει 32,7 χλμ. από το Καρλσρούη Söllingen.\nΜπορώ να φέρω το κατοικίδιό μου στο Maison Kammerzell Hotel;\nΝαι, το Maison Kammerzell Hotel δέχεται κατοικίδια.\n8% φθηνότεροHotel Cathedrale7.8 Καλό (1.802 κριτικές)0,03 χλμΜπαρ/Σαλόνι, Υπηρεσία δωματίου, Δωρεάν Wi-Fi+84€\nHotel Rohan8.6 Εξαιρετικό (972 κριτικές)0,13 χλμΕστιατόριο, Μπαρ/Σαλόνι, Υπηρεσία δωματίου+96€\nHôtel Gutenberg8.6 Εξαιρετικό (2.088 κριτικές)0,17 χλμWi-Fi, Καφετιέρα, Τηλεόραση επίπεδης οθόνης+103€\n15% φθηνότεροHotel des Arts8.2 Εξαιρετικό (1.842 κριτικές)0,19 χλμWi-Fi, Wi-Fi σε όλους τους χώρους, Τηλεόραση επίπεδης οθόνης+77€\n13% φθηνότεροHôtel des Tonneliers8 Εξαιρετικό (840 κριτικές)0,23 χλμΕστιατόριο, Δωρεάν Wi-Fi, Καφετιέρα+79€\n4% φθηνότεροHôtel Suisse8.7 Εξαιρετικό (1.417 κριτικές)0,22 χλμΜπαρ/Σαλόνι, Υπηρεσία δωματίου, Δωρεάν Wi-Fi+87€\nΑναζητήστε εκπτώσεις για το Maison Kammerzell Hotel στο Στρασβούργο με την KAYAK. Αναζητήστε τη φθηνότερη προσφορά ξενοδοχείου για το Maison Kammerzell Hotel στο Στρασβούργο. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Maison Kammerzell Hotel με την προσφορά που σας ταιριάζει καλύτερα. από 91€/βράδυ (οι πιο πρόσφατες τιμές για το ξενοδοχείο).


Δε θα σφαχτούμε για τα κέρδη των μονοπωλίων | Πολιτική | Eksegersi.gr\nΠλοήγηση:Αρχική»Πολιτική»Δε θα σφαχτούμε για τα κέρδη των μονοπωλίων\nΔε θα σφαχτούμε για τα κέρδη των μονοπωλίων\nBy Eksegersi.gr 5 Σεπ 2020, 09:02\nΔεν είναι παράξενο, δυο χώρες να βρίσκονται σε πολεμικό συναγερμό, να παρατάσσουν τους πολεμικούς τους στόλους τον ένα απέναντι στον άλλο στην ανοιχτή θάλασσα, και την ίδια στιγμή οι πολίτες τους να παρακολουθούν τα τεκταινόμενα αραχτοί στις παραλίες;\nΚι ακόμα, ο πολεμικός πυρετός να μη συνοδεύεται από τις προκαταρκτικές διπλωματικές κινήσεις, όπως απέλαση διπλωματών, αναστολή προξενικών δραστηριοτήτων, εμπάργκο σε εισαγωγές, απαγόρευση επιλεγμένων οικονομικών δραστηριοτήτων κτλ.;\nΟχι, δεν υποστηρίζουμε ότι ο ελληνικός και ο τουρκικός στόλος στήθηκαν ο ένας απέναντι στον άλλο στην Ανατολική Μεσόγειο στο πλαίσιο κάποιου σόου. Ασφαλώς και υπάρχει αντιπαράθεση, όμως αυτή είναι ελεγχόμενη και σε καμιά περίπτωση δεν έχει το δραματικό χαρακτήρα που της προσδίδει η κρατική προπαγάνδα και στις δυο πλευρές του Αιγαίου.\nΑς έχουμε υπόψη μας κάτι που ξεχνιέται μέσα στον ορυμαγδό της προπαγάνδας: Τουρκία και Ελλάδα εξακολουθούν να είναι μέλη του ΝΑΤΟ. Δηλαδή, στρατιωτικοί σύμμαχοι. Λέτε να πλησιάζουμε στην πρώτη στη σύγχρονη Ιστορία πολεμική αντιπαράθεση ανάμεσα σε μέλη της ίδιας στρατιωτικής συμμαχίας και η διαχείριση του προβλήματος να έχει αφεθεί στα χέρια ενός γραφειοκράτη, όπως είναι ο γενικός γραμματέας του ΝΑΤΟ Γενς Στόλτενμπεργκ, χωρίς να συγκληθεί το διακρατικό όργανο αυτής της συμμαχίας, σε επίπεδο υπουργών έστω;\nΚαι για να τελειώνουμε με τα «προκαταρκτικά», να σημειώσουμε και ένα ακόμα ουσιαστικό σημείο, το οποίο επίσης αποσιωπάται από την προπαγάνδα. Η περιοχή στην οποία έχουν παραταχθεί οι δύο πολεμικοί στόλοι είναι καμιά διακοσαριά χιλιόμετρα νοτιοανατολικά της Κρήτης. Πριν από καμιά εικοσαριά χρόνια, ούτε η Τουρκία ούτε η Ελλάδα θα ισχυρίζονταν ότι αυτή η περιοχή αποτελεί «εθνικό τους χώρο» («γαλάζια πατρίδα» για το τουρκικό καθεστώς, «ελληνική υφαλοκρηπίδα» για το ελληνικό). O ανταγωνισμός τους επί δεκαετίες είχε ως επίκεντρό του τον έλεγχο του Αιγαίου. Πώς προέκυψε η Ανατολική Μεσόγειος, ως «γαλάζια πατρίδα» για τους μεν και «ελληνική υφαλοκρηπίδα» για τους δε;\nΑς επαναλάβουμε τα γενικότερα δεδομένα, γιατί χωρίς αυτά θα εγκλωβιστούμε στη λογική του «κακού σουλτάνου» που «θέλει να μας σκλαβώσει».\n♦ Υπάρχει μια αυξημένη ζήτηση για φυσικό αέριο από τις χώρες της ΕΕ, που εισάγουν το 85% του αερίου που καταναλώνουν, με τη Ρωσία να αποτελεί το μεγαλύτερο εξαγωγέα (πουλάει περίπου το 40% του φυσικού αερίου που καταναλώνεται στην ΕΕ). Διεξάγεται εδώ και χρόνια ένας σκληρός αγώνας ανάμεσα στα βασικά ιμπεριαλιστικά κέντρα για την αλλαγή των συσχετισμών σ’ αυτήν την αγορά, ο όγκος της οποίας αναμένεται να αυξηθεί την επόμενη εικοσαετία-τριακονταετία. Αναζητούνται πλέον πιθανά κοιτάσματα και στην Ανατολική Μεσόγειο, η οποία παλαιότερα ήταν εκτός ερευνών των ενεργειακών μονοπωλίων.\n♦ Η Τουρκία, μια από τις χώρες με τη μεγαλύτερη βαρύτητα στην Ανατολική Μεσόγειο, περιορίστηκε έξω από το παιχνίδι, καθώς διαμορφώθηκε ένα κουαρτέτο Ελλάδας-Ισραήλ-Αιγύπτου-Κύπρου. Το γεγονός ότι η Τουρκία κατέχει το ένα τρίτο της Κύπρου και κανένας δεν της ζητάει τη γνώμη της για τις έρευνες για υδρογονάνθρακες, μεγαλώνει τον εκνευρισμό στην τουρκική αστική τάξη. Η Τουρκία έχει επενδύσει πάνω από 1,2 δισ. δολάρια σε πλωτά γεωτρύπανα και συνοδευτικά σκάφη. Το κόστος λειτουργίας αυτού του ενεργειακού στόλου είναι τεράστιο (λέγεται ότι ξεπερνά τα 300.000 δολάρια ημερησίως). Οσο και να είναι αυτό το κόστος, το τουρκικό κράτος δεν το καταβάλλει για λόγους πρεστίζ. Απαιτεί ανταπόδοση.\n♦ Η πιο βολική κυβέρνηση για να υπογράψει η Τουρκία μια συμφωνία για ρύθμιση ΑΟΖ ήταν η «κυβέρνηση» του Φαγιέζ Αλ Σαράτζ στη Λιβύη, η οποία ήταν περιορισμένη στην Τρίπολη. Εξω από την Τρίπολη έκαναν κουμάντο άλλες φατρίες, ενώ το κοινοβούλιο, το οποίο νομιμοποιεί μια κυβέρνηση, βρισκόταν υπό τον έλεγχο άλλων πολέμαρχων. Από την υπογραφή της συμφωνίας και μετά υπήρξαν εξελίξεις, από τις οποίες η φατρία του Σαράτζ βγήκε ενισχυμένη. Επομένως, de facto ενισχυμένο βγήκε και το τουρκολιβυκό σύμφωνο για την ΑΟΖ.\n♦ Μια συμφωνία για ρύθμιση ΑΟΖ δεν είναι ένα τυπικό διμερές ζήτημα. Είναι ζήτημα στο οποίο θα πρέπει να συμφωνήσουν όλες οι γειτονικές χώρες, οι οποίες επηρεάζονται απ’ αυτή. Δεν είναι τυχαίο ότι, παρά τις καλές διπλωματικές σχέσεις Ελλάδας-Αιγύπτου, η Αίγυπτος (με όλα τα καθεστώτα: Μουμπάρακ, Μόρσι, Σίσι) δε συμφωνούσε σε συνολική διμερή ρύθμιση, μολονότι από ελληνικής πλευράς είχε τεθεί το ζήτημα από το 2005. Διότι το χάραγμα ΑΟΖ μεταξύ Ελλάδας και Αιγύπτου αφορά και την Τουρκία. Ετσι, η κυβέρνηση Μητσοτάκη αναγκάστηκε να βάλει την ουρά στα σκέλια και να υπογράψει άρον-άρον με την Αίγυπτο συμφωνία μερικής χάραξης ΑΟΖ, αποδεχόμενη τις αιγυπτιακές απαιτήσεις. Τόσο ώστε να μην ενοχλεί την Τουρκία. Το Καστελόριζο έμεινε εκτός ρύθμισης, η Κρήτη και η Ρόδος αναγνωρίστηκαν με μειωμένη επήρεια (πράγμα που στις διαπραγματεύσεις των προηγούμενων χρόνων θεωρούνταν «εθνικό έγκλημα» από τις ελληνικές κυβερνήσεις).\n♦ Η περιοχή στην οποία έχουν αντιπαραταχθεί οι δύο πολεμικοί στόλοι στην Ανατολική Μεσόγειο, νομικά (από την άποψη του Διεθνούς Δικαίου της Θάλασσας), είναι αμφισβητούμενη περιοχή. Ούτε «γαλάζια πατρίδα» είναι ούτε «ελληνική υφαλοκρηπίδα» (πώς θα μπορούσε να είναι ελληνική υφαλοκρηπίδα, όταν δεν έχουν οριστεί οι συντεταγμένες της με οποιαδήποτε συμφωνία;). «Κανονικά», στις αμφισβητούμενες περιοχές απαγορεύεται οποιαδήποτε μονομερής ενέργεια. Και τέτοια ήταν η αποστολή του «Ορούτς Ρέις» για την πραγματοποίηση σεισμικών ερευνών, η οποία οδήγησε στην παράταξη των δύο στόλων.\nΑυτή η σύντομη παράθεση των πραγματικών δεδομένων μας οδηγεί στο ασφαλές συμπέρασμα ότι έχουμε ένα επεισόδιο στην αντιπαράθεση δυο αστικών κρατών στην ανοιχτή θάλασσα, εκατοντάδες μίλια μακριά από την επικράτειά τους, με επίδικο το χώρισμα της θάλασσας σε «οικόπεδα», με την προσδοκία ότι θα πάρουν κάποια ψίχουλα από τα ενεργειακά μονοπώλια, αν βρεθούν κάποια κοιτάσματα στην περιοχή και αν ποτέ τα ενεργειακά μονοπώλια κρίνουν συμφέρουσα την εξόρυξή τους (προς το παρόν έχουν αποσυρθεί από τις έρευνές τους στην ΑΟΖ της Κύπρου, γιατί το κόστος είναι μεγάλο και η διεθνής καπιταλιστική κρίση έχει ρίξει τη ζήτηση για καύσιμα).\nΚαι βέβαια, ο ανταγωνισμός των δύο κρατών και των αστικών τάξεων που κάνουν το κουμάντο, δε θα μπορούσε να διεξαχθεί χωρίς τεράστιες δόσεις εθνικισμού, ο οποίος συσπειρώνει τους λαούς γύρω από τις αστικές πολιτικές ηγεσίες, ενώ παράλληλα λύνει και άλλα προβλήματα (λαός που έχει πειστεί ότι αντιμετωπίζει εθνικό κίνδυνο βάζει σε δεύτερη μοίρα τη φτώχεια, τη μιζέρια, την υπερεκμετάλλευση).\nΗ ιμπεριαλιστική παρέμβαση σ’ αυτήν τη νέα φάση της ελληνοτουρκικής αντιπαράθεσης είναι και πάλι ενεργή. ΗΠΑ, Γερμανία, Γαλλία, ΝΑΤΟ και σε μικρότερο βαθμό Ρωσία παρεμβαίνουν και με δημόσιες δηλώσεις και (κυρίως) παρασκηνιακά.\nΑν εξαιρέσουμε τη Γαλλία, η οποία θέλει να πουλήσει οπλικά συστήματα πολλών δεκάδων δισ. ευρώ στην Ελλάδα, ενώ βρίσκεται και σε διαμάχη με την Τουρκία για τις εξελίξεις στη Λιβύη, και γι’ αυτό παίρνει ανοιχτά το μέρος της ελληνικής πλευράς, οι άλλες ιμπεριαλιστικές δυνάμεις κρατούν στάση «ίσων αποστάσεων». Καλούν τις δυο πλευρές να προσέλθουν σε διαπραγματεύσεις για να επιλύσουν ειρηνικά τις διαφορές τους. Και (πράγμα που δε γίνεται συχνά) ανακοινώνουν τις τηλεφωνικές επικοινωνίες των ηγετών τους με Ερντογάν και Μητσοτάκη. Το ξεκίνησε η Γερμανία, που βρήκε την ευκαιρία για ένα δυναμικό «μπάσιμο» στις γεωστρατηγικές εξελίξεις στην περιοχή, στις οποίες παλαιότερα δεν έπαιζε σημαίνοντα ρόλο, καθώς κυριαρχούσαν οι ΗΠΑ. Το αμερικάνικο «βαθύ κράτος» είδε το κενό και ανάγκασε τον Τραμπ να παρέμβει κι αυτός τηλεφωνικά.\nΟ Στόλτενμπεργκ του ΝΑΤΟ παίζει εκτελεστικό ρόλο. Μάλλον βιάστηκε, όμως, να ανακοινώσει συμφωνία Αθήνας-Αγκυρας για την έναρξη διαπραγματεύσεων σε τεχνικό επίπεδο για αποκλιμάκωση. Τον άδειασε η Αθήνα (όχι επίσημα η κυβέρνηση, αλλά «διπλωματική πηγή») και αναγκάστηκε σε μερική αναδίπλωση, δηλώνοντας ότι γίνονται μόνο τεχνικές συζητήσεις σε στρατιωτικό επίπεδο στο ΝΑΤΟ, ενώ «δεν έχει επιτευχθεί κάποια συμφωνία για αυτό το μηχανισμό, ακόμη».\nΤο παζάρι έχει αρχίσει. Για την ακρίβεια, δεν είχε σταματήσει ποτέ. Δε θα παρακολουθήσουμε τα επιμέρους επεισόδιά του, όμως, για να μη χαθούμε στον κυκεώνα των λεπτομερειών που κρύβουν την ουσία. Θα επισημάνουμε μόνο το συνεχιζόμενο διχασμό της ελληνικής αστικής πολιτικής σκηνής ανάμεσα σε «εθνικιστές» και «ρεαλιστές».\nΟι «εθνικιστές» ζητούν ναυμαχίες, μετατροπή του Αιγαίου σε ελληνική κλειστή θάλασσα και… κατάληψη της Ανατολικής Μεσογείου, με τη βοήθεια του Ισραήλ και των… Ηνωμένων Αραβικών Εμιράτων. Οι «ρεαλιστές» ζητούν «να πάμε στη Χάγη με ανοιχτή ατζέντα». Ο όρος «συνεκμετάλλευση» δεν ακούγεται τον τελευταίο καιρό (λογικό, από τη στιγμή που παρατάχθηκαν οι στόλοι και είχαμε ακόμα και «επακούμβηση» φρεγατών), όμως δεν πέρασε πολύς καιρός από τότε που ακουγόταν από ένα ευρύτατο φάσμα. Δεν τον έλεγε μόνο ο αναπληρωτής σύμβουλος εθνικής ασφάλειας του Μητσοτάκη, Ντόκος (που παραμένει στη θέση του), ούτε μόνον ο Ροζάκης (παλιός σημιτικός και εξπέρ στα θέματα διεθνούς δικαίου). Τον περιέγραφαν (χωρίς να τον αναφέρουν) πολιτικοί όπως η Ντόρα, ο Γιωργάκης, ο Κατρούγκαλος.\n«Η προσφυγή στη Χάγη είναι ο πιθανός τελικός σταθμός μιας διαδρομής που περιλαμβάνει πολλά πιθανά στάδια. Πρέπει να γίνει σημαία της Ελλάδας η θέση υπέρ της ισχύος του δικαίου. Τι φοβόμαστε; Μην τουρκέψουμε;», έλεγε ο Γιωργάκης σε εκδήλωση του ΕΛΙΑΜΕΠ στο Μέγαρο, τον περασμένο Φλεβάρη. Μιλώντας στην ίδια εκδήλωση, η Ντόρα, αφού πρώτα «ξέχεσε» τους «Σαμαράδες» (εννοείται χωρίς να τους κατονομάσει), είπε: «Οι διαφορές μας με την Τουρκία μπορούν να λυθούν μόνο πολιτικά. Δεν θα λυθούν στρατιωτικά… Θα είναι μείζον λάθος της ελληνικής εξωτερικής πολιτικής εάν περιμένουμε από τρίτους να μας βάλουν να κάτσουμε στο τραπέζι των διαπραγματεύσεων, διότι τότε θα κάτσουμε αδύναμοι στο τραπέζι των διαπραγματεύσεων. Εμείς πρέπει να έχουμε την πρωτοβουλία των κινήσεων». Ο δε Κατρούγκαλος έλεγε ότι πρέπει «να είναι και συνείδηση της δικής μας πλευράς ότι η συμπερίληψη της Τουρκίας στην ενεργειακή εξίσωση της Ανατολικής Μεσογείου μπορεί να γίνει με όρους διεθνούς δικαίου και να είναι αμοιβαία επωφελής».\nΟ Μητσοτάκης, μολονότι είναι με τους «ρεαλιστές» (οικογενειακή παράδοση γαρ), τρέμει τον πόλεμο που θα του εξαπολύσει ο Σαμαράς. Γι’ αυτό και απέρριψε την πρόταση Στόλτενμπεργκ. Αν πάει σε οποιουδήποτε είδους διαπραγμάτευση, με τον τουρκικό στόλο να παραμένει σ’ αυτό που όλοι τους έχουν ονομάσει «ελληνική υφαλοκρηπίδα», ξέρει ότι θα τον σκίσουν. Θα πέσει θύμα της εθνικιστικής υστερίας που ο ίδιος καλλιέργησε. Περιμένει από τη Γερμανία και τις ΗΠΑ να πείσουν την Τουρκία να αποσύρει το «Ορούτς Ρέις» από τη συγκεκριμένη περιοχή της Ανατολικής Μεσογείου και μετά να καθίσει στο τραπέζι των διαπραγματεύσεων.\nΑντίστοιχες προσδοκίες έχει, βέβαια, και ο Ερντογάν. Γι’ αυτό και ο ίδιος και τα προβεβλημένα στελέχη της κυβέρνησης και του ΑΚΡ χρησιμοποιούν διπλή ρητορική, έχοντας μάλιστα μοιράσει τους ρόλους. Επιθετική εθνικιστική ρητορική στο εσωτερικό (που περιλαμβάνει οθωμανικά μεγαλεία, ποταμούς αίματος μαρτύρων και άλλα τέτοια… ηρωικά), ρητορική διαλόγου στο εξωτερικό (που έχει ως στόχο να εμφανίσει την ελληνική πλευρά ως αδιάλλακτη και υπονομεύτρια του διαλόγου, τον οποίο διακαώς επιθυμεί η τουρκική πλευρά).\nΘα παρακολουθούμε και θα σχολιάζουμε τις εξελίξεις. Οχι ενταγμένοι σε κάποιο «εθνικό μέτωπο», αλλά από τη σκοπιά των ταξικών συμφερόντων του προλεταριάτου και της φτωχολογιάς. Με τη θέση ότι έχουμε να κάνουμε με έναν ανταγωνισμό αντιδραστικό και άδικο από τις δυο πλευρές. Με έναν ανταγωνισμό για τα συμφέροντα των αστικών τάξεων Ελλάδας και Τουρκίας. Με τα κέρδη των ενεργειακών μονοπωλίων, που κόβουν τη θάλασσα σε «οικόπεδα» και προκαλούν τεράστια οικολογική καταστροφή. Με το μοίρασμα των σφαιρών επιρροής ανάμεσα στις κυρίαρχες ιμπεριαλιστικές δυνάμεις.\nΕ, λοιπόν, δεν πρόκειται για όλ’ αυτά να ριχτούμε σ’ ένα λουτρό αίματος με τον τουρκικό λαό. Στα εθνικιστικά και πολεμοχαρή κηρύγματά τους θα αντιπαραθέτουμε τη φιλία, τη διεθνιστική αλληλεγγύη, τον αγώνα για κοινωνική απελευθέρωση και στις δυο όχθες του Αιγαίου.\nΠροηγούμενο ΆρθροΑλλη μια ήττα για το Ισραήλ


α Lyr: Πλήξη (μεταπασχαλινή)\nΠράξε κάτι πρωτότυπο όχι για να ξεχωρίσεις και για τον αυτοσκοπό αλλά για να νιώθεις και να είσαι διαφορετικός, πραγματικά διαφορετικός και πολυποίκιλος εντός. Να πρωτοτυπείς για να προσφέρεις κάτι το ιδιαίτερο και ξεχωριστό, το καινούργιο, το νεωτερικό και μοντερνιστικό, πρωτοποριακό, κάτι το ανύπαρκτο ως τα τώρα, κάτι που μπορεί να αποτελέσει σημείο αναφοράς και έμπνευσης για σένα (ξανά) και για τους άλλους, και όχι για να εντυπωσιάσεις (αν και πολλές φορές έχεις πράγματα να πεις, αλλά χάνεις το παιχνίδι λόγω ύφους και ως εκ τούτου, λόγω ήθους, -αλλά αυτό είναι άλλη κουβέντα μεγάλη). Αν, λοιπόν, δεν πράττεις κάτι πρωτότυπο, τότε να μην πράττεις; Ώρες ώρες είναι τόσο βαρετό και κοινό το ίδιο, που λέω ναι, να μην δοκιμάζεις και να μην προσποιείσαι ότι πράττεις. Να πράττεις για να μιλάς, γιατί έχεις κάτι να πεις και όχι για να κάνεις. Αυτό το κάνουν πολλοί.\nυγ1: Όπως κατάλαβες, πλήττω αφόρητα που δεν βλέπω καμιά πρωτοτυπία στα γράμματα, στην σκέψη, στη ζωγραφική, στον κινηματογράφο, στη μουσική. Ευτυχώς αυτό δεν ισχύει στο 100%, ισχύει όμως σε μεγάλο ποσοστό.\nυγ2: Επίσης, σε περίπτωση έλλειψης έμπνευσης και πρωτοτυπίας, μπορείς κάλλιστα να "παρατηρείς" γιατί είναι σίγουρο ότι κάτι πολύ καλό θα προκύψει κάποια στιγμή από αυτή την παρατήρηση...\nLabels: deseo, estamos en la nada, pensamientos, yo\n"Να κάνω λες,την κίνηση...\nΠοια κίνηση δεν έχω κάνει\nέτσι για την κίνηση...\nΤην επανάληψη της κίνησης\nμου λες, να κάνω;\nΠως έχω κουραστεί\nΟι στίχοι του Νικόλα του Άσιμου από τους "Κροκάνθρωπους" του, είναι ενδεικτικοί.\nΜου έχεις πει να τον διαβάσω κι ακόμα δεν το έχω κάνει... :(\n(παρά μόνο σκόρπια πράγματα στο ίντερνετ)


Μια μικρή πόλη φτιαγμένη από οδοντογλυφίδες - SuperEverything\nΤα έργα τέχνης από οδοντογλυφίδες είναι κάτι αρκετά διαδεδομένο. Η οδοντογλυφίδα είναι ιδανική πρώτη ύλη για μικρές κατασκευές καθώς είναι πολύ φτηνή και δουλεύεται αρκετά εύκολα. Βέβαια λόγω του πολύ μικρού της μεγέθους, χρειάζονται πολλά κουτιά και αρκετός χρόνος απλώς για να φτιάξει κάποιος μια κατασκευή λίγων εκατοστών.\nO Bob Morehead, ένας Αμερικανός γεννημένος στην Νάπολη της Ιταλίας, κατάφερε μέσα σε περισσότερο από 30 χρόνια, να δημιουργήσει μια μικρή πόλη, φτιαγμένη αποκλειστικά από οδοντογλυφίδες.\nΤο κτήριο στην παραπάνω φωτογραφία, χρειάστηκε περίπου 10.000 οδοντογλυφίδες και 4 μήνες δουλειάς, για να ολοκληρωθεί.\nΠραγματικά η δουλειά που έχει κάνει είναι αρκετά εντυπωσιακή. Αν θέλετε να δείτε περισσότερα ή να επικοινωνήσετε με τον δημιουργό, μπορείτε να πατήσετε εδώ για να μπείτε στην προσωπική του ιστοσελίδα, που παρουσιάζονται όλα του τα έργα.\nΠροηγούμενο άρθροΌμορφα φωτιστικά από νεροκολοκύθες\nΕπόμενο άρθροΈνα πολύπριζο που μπορείτε να προσθέσετε όσες πρίζες θέλετε


Δημοσίευση: 23 Ιουνίου 2018 19:35\nΕίχαν προεξοφλήσει τη συμφωνία - Μειώθηκαν οι αποδόσεις στα ομόλογα, έχασε τα ενδοσυνεδριακά κέρδη το Χρηματιστήριο Αθηνών με τον Γενικό Δείκτη να κλείνει στις 771,18 μονάδες\nΠροβλέψιμη ήταν η αποκλιμάκωση των αποδόσεων των ελληνικών ομολόγων. Προβλέψιμη ήταν και η άνοδος των τιμών των μετοχών σχεδόν σε όλο το διάστημα της συνεδρίασης του Χρηματιστηρίου Αθηνών. Προβλέψιμος ήταν μέχρι και ο αυξημένος τζίρος στην κεφαλαιαγορά. Αυτό όμως το οποίο απετέλεσε στοιχείο έκπληξης ήταν η αντίδραση του χρηματιστηρίου στο κλείσιμο και τις μετασυνεδριακές δημοπρασίες. Η αποκόμιση ημερήσιων κερδών δελέασε τους περισσότερους επενδυτές για να πωλήσουν και έτσι, παρά το θετικό αποτέλεσμα του Eurogroup, παρουσιάστηκε το τραγελαφικό φαινόμενο να "κοκκινίζει" ο γενικός δείκτης του Χρηματιστηρίου Αθηνών.\nΣτη δευτερογενή αγορά ομολόγων η συνεδρίαση έκλεισε με διόρθωση. Η μεγάλη υποχώρηση των αποδόσεων που κατεγράφη τις πρώτες πρωινές ώρες, μετά το άνοιγμα της αγοράς στον απόηχο της ικανοποιητικής απόφασης του Eurogroup για το χρέος, ανεκόπη το μεσημέρι. Στη συνέχεια η αγορά έδειξε να σταθεροποιείται με τις αποδόσεις να κινούνται σε υψηλότερο επίπεδο. Παρά ταύτα το spread του δεκαετούς ομολόγου (η διαφορά της απόδοσής του από τον αντίστοιχο γερμανικό τίτλο) κατόρθωσε να υποχωρήσει για μία ακόμη φορά κάτω από τις 400 μονάδες βάσης.\nΠιο συγκεκριμένα, στις 10.00 π.μ. η απόδοση του δεκαετούς ομολόγου μετά από "βουτιά" που έκανε υποχώρησε στο 4,07% σημειώνοντας μεγάλη πτώση κατά περίπου 0,30% σε σχέση με το χθεσινό κλείσιμο της ΗΔΑΤ. Ωστόσο στη συνέχεια η απόδοση ανέβηκε εκ νέου με αποτέλεσμα να κυμαίνεται τις πρώτες απογευματινές ώρες στο 4,16%.\nΣτο Χρηματιστήριο Αθηνών, παρ' ότι οι βασικοί δείκτες του κινήθηκαν μόνιμα με θετικό πρόσημο κατά το μεγαλύτερο διάστημα της συνεδρίασης, η παρέμβαση πωλητών μέσω των τελικών δημοπρασιών προσγείωσε τους εν λόγω δείκτες σε αρνητικό πρόσημο και στα χαμηλά ημέρας.\nΣτην υψηλότερη σε τζίρο χρηματιστηριακή συνεδρίαση του μηνός κατεγράφη μια μαζική και απρόβλεπτη υποχώρηση από τα ενδοσυνεδριακά υψηλά. Ο Γενικός Δείκτης του Χ.Α., ο οποίος κέρδιζε ακόμη και πάνω από 2% και είχε βρεθεί "μια ανάσα" από το επίπεδο των 800 μονάδων, και συγκεκριμένα στις 792,37 μονάδες, τελικά έκλεισε στις 771,18 μονάδες, οριακά πάνω από το χαμηλό ημέρας (771,15 μονάδες), χάνοντας ποσοστό 0,22%.\nΜε μεικτές τάσεις έκλεισαν οι τραπεζικές μετοχές καθώς έχασαν τα αρχικά κέρδη τους.\nΗ Εθνική έκλεισε στα 0,2800 ευρώ (-2,03%), η Alpha Βank στα 2,0000 ευρώ (+2,04%), η Πειραιώς στα 3,0460 ευρώ (+0,20%), η Eurobank στα 0,9500 ευρώ (-1,55%) και η Attica Bank στα 0,2460 (-1,60%).\nΑντίστροφη ήταν η εικόνα στην αγορά ομολόγων, όπου οι αποδόσεις μειώθηκαν.\nΤο εξαετές ομόλογο είχε απόδοση 3,14%, το επταετές 3,63%, το δεκαετές 4,07%, το δεκαπενταετές 4,58%, το εικοσαετές 4,81% και το εικοσιπενταετές 4,91%.


PANELIAKOS, Boston USA: Νεκρός ανασύρθηκε ο 21χρονος ομογενής από τα συντρίμμια του κτιρίου στη Φλόριδα\nΝεκρός ανασύρθηκε ο 21χρονος ομογενής από τα συντρίμμια του κτιρίου στη Φλόριδα\nΝεκρός ανασύρθηκε ο 21χρονος Ανδρέας Γιαννιτσόπουλος\nΣΕΡΦΣΑΪΝΤ. ΦΛΟΡΙΔΑ. Νεκρός ανασύρθηκε από τα συντρίμμια της μοιραίας πολυκατοικίας στο Σερφσάιντ του Μαϊάμι, ο 21χρονος ομογενής Ανδρέας Γιαννιτσόπουλος (Andreas Giannitsopoulos), σκορπώντας την θλίψη στην ελληνοαμερικανική κοινότητα του Χιούστον.\nΤο άψυχο σώμα του άτυχου Ανδρέα ήταν μεταξύ των τεσσάρων που ανασύρθηκαν το πρωί της Τετάρτης και αναγνωρίστηκαν λίγες ώρες αργότερα. Οι γονείς του, Κωνσταντίνος και Τίνα, βρίσκονταν στην περιοχή και διέμεναν σε ένα συγκρότημα κατοικιών έξω από το Μαϊάμι, αναμένοντας να μάθουν νέα για την τύχη του γιου τους, τα οποία, δυστυχώς, ήταν τραγικά.\n“Ο γιος μου ήταν το πιο δυνατό άτομο που γνώρισα. Είχαμε τόσα πολλά σχέδια για το μέλλον του”, ανέφερε στους δημοσιογράφους, ξεσπώντας σε λυγμούς, η μητέρα του, λίγο μετά την αναγνώριση της σωρού του γιου της.\nΌπως δήλωσε αποκλειστικά στον “Εθνικό Κήρυκα” (“Ε.Κ.”) ο ομογενής επιχειρηματίας και επί χρόνια φίλος της οικογένειας Γιαννιτσοπούλου, Γιάννης Πλατής, η τύχη έπαιξε πολύ άσχημο παιχνίδι στον 21χρονο, καθώς επρόκειτο να πάρει το δρόμο της επιστροφής το μεσημέρι της Πέμπτης 24 Ιουνίου, με την κατάρρευση να λαμβάνει χώρα μόλις λίγες ώρες πριν από την προγραμματισμένη αναχώρησή του.\n“Ο Ανδρέας είχε πάει στην Φλόριδα για να επισκεφθεί έναν δικό του άνθρωπο και θα επέστρεφε την Πέμπτη το μεσημέρι. Δυστυχώς, έγινε ό,τι έγινε την Πέμπτη το πρωί. Είμαστε όλοι συγκλονισμένοι. Είναι κεραυνός εν αιθρία για όλους μας. Αναμφίβολα, χάθηκε πολύς κόσμος σε αυτά τα συντρίμμια, αλλά όταν πεθαίνει ένας δικός σου άνθρωπος είναι ακόμη χειρότερο. Το αισθάνεσαι στο πετσί σου διαφορετικά”, τονίζει ο κ. Πλατής.\nΟ 21χρονος ήταν φοιτητής στο Πανεπιστήμιο του Βάντερμπιλτ και σπούδαζε Οικονομικά, ενώ παράλληλα πρωταγωνιστούσε και στις αθλητικές του δραστηριότητες. Σύμφωνα με το NBC, o άνθρωπός του που διέμενε στην πολυκατοικία - και εξακολουθεί να αγνοείται - είναι ο νονός του, τον οποίο, μάλιστα, είχε έρθει για να τον δει άλλη μια φορά μέσα στο μήνα.\n“Το παιδί το ξέρω από τότε που γεννήθηκε. Έχω πάει στα βαφτίσια του, είχα επαφές με τους γονείς του και τον παππού περισσότερο. Είναι πολύ γνωστή οικογένεια εδώ στο Χιούστον”, τόνισε ο κ. Πλατής.\nΕκτός από τους γονείς του, στο σημείο είχαν μεταβεί και άλλοι συγγενείς και φίλοι του, μεταξύ άλλων και ο προπονητής του, Τζόσεφ Μαλούφ (Joseph Malouf). Το πρωί της Τετάρτης, μετέβησαν όλοι στο σημείο της κατάρρευσης και φώναξαν δυνατά το όνομά του. Λίγο αργότερα, όμως, έγιναν αποδέκτες των θλιβερών ειδήσεων. Η μητέρα του Γιαννιτσόπουλου εκλήθη από τους ντετέκτιβς, έβγαλε έναν δυνατό λυγμό και ξέσπασε σε κλάματα. Ο Ανδρέας είχε βρεθεί νεκρός και η τελευταία ελπίδα είχε σβήσει.\n“Είμαι υπερήφανη για εσένα Ανδρέα, σε ευχαριστώ που ήσουν το καλύτερο παιδί στον κόσμο”, ανέφερε μέσα στον πόνο της.\nΜέχρι αργά το βράδυ της Τετάρτης, ο αριθμός των νεκρών ανέβηκε στους 18, ενώ ανασύρθηκαν και τα πτώματα δυο ανήλικων παιδιών, 10 και 4 ετών.


3da75 Η άποψη απο το Ισλάμ | Τέχνη του βίου\nda75.10 Ισλαμική θρησκεία\nda75.20 Ισλαμική σκέψη\nda75.30 Ισλαμικός λαϊκός πολιτισμός\nda75.40 Ισλαμική κριτική της Δύσης\nda75.50 Κριτική της Ισλαμικής θέσης\nda75.60 Το Ισλάμ στην Ευρώπη\nda75.65 Πού είναι η αντίθεση Ισλάμ και Δύσης;\n3da75.10 Ισλαμική θρησκεία\nΗ ιστορία του Ισλάμ ξεκινά στην Αραβία τον 7ο αιώνα με τον Προφήτη Μωάμεθ που κληροδοτεί δυο θησαυρούς στους Μωαμεθανούς: το Κοράνιο, ιερό βιβλίο της διδασκαλίας του, και τα Χαντίθ, κείμενα τρίτων προσώπων που καταγράφουν όσα είπε και έπραξε ο Προφήτης.\nΩς θρησκεία το Ισλάμ είναι ένα ολοκληρωμένο πλαίσιο που ορίζει τα πάντα: την προσωπική, την κοινωνική και τη θρησκευτική ζωή, καθώς και την πολιτική ζωή. Τίποτε δεν υπερισχύει απέναντι στις αρχές και τους κανόνες του.\nΜετά το θάνατο του Προφήτη (632) το Ισλάμ χωρίστηκε σε δυο κλάδους, τους Σουνίτες και τους Σιίτες, που διεκδικούσαν ο καθένας την αυθεντική κληρονομιά του και τον τίτλο του Χαλίφη, ταυτόχρονα πολιτικού και θρησκευτικού ηγέτου του Ισλάμ.\nΜια γενιά αργότερα (661) ιδρύθηκε το Χαλιφάτο των Ομαγιαδών (Ummayad) με πρωτεύουσα τη Δαμασκό. Απο εκεί οι Άραβες επεκτάθηκαν προς τον βορρά (Καύκασο), τη δύση (βόρειο Αφρική και Ισπανία) και την ανατολή (βόρειο Ινδία), προκαλώντας μαζικούς εξισλαμισμούς ανάμεσα στους Πέρσες, τους Βερβέρους και τους υπηκόους του Βυζαντίου στη Μέση Ανατολή. Έτσι, απο θρησκεία αρχικά των Αράβων, το Ισλάμ απλώθηκε σε άλλους πληθυσμούς.\nΤον 8ο αιώνα (750) η Ισλαμική εξουσία πέρασε στο Χαλιφάτο των Αβασιδών (Abbasid) με πρωτεύουσα τη Βαγδάτη. Σταδιακά του απέσπασαν σημαντικά εδάφη άλλα ισλαμικά κράτη όπως οι Ομαγιάδες (Ισπανία), οι Φατιμίδες (Αίγυπτος) και οι Σελτζούκοι Τούρκοι στον βυζαντινό χώρο, όπου αργότερα θα ιδρυθεί το 4ο μεγάλο Χαλιφάτο, εκείνο των Οθωμανών. Τελικά το Χαλιφάτο των Αβασιδών καταστράφηκε με την εισβολή των Μογγόλων τον 13ο αιώνα.\n3da75.20 Ισλαμική σκέψη\nΕποχή της εξερεύνησης\n850. Ο Χαλίφης Αλ Μαμούν ιδρύει στη Βαγδάτη τον «Οίκο της Σοφίας» όπου ένας Χριστιανός, ο Χουνάιν Ιμπν Ισχάκ (Hunayn) θα οργανώσει συνεργεία για τη μεθοδική μετάφραση ξένων βιβλίων: ελληνικών, περσικών και ινδικών. Μέχρι τότε οι Μωαμεθανοί διανοούμενοι (κυρίως κληρικοί, ιεροδιδάσκαλοι και δικαστές) ζούσαν σε έναν κόσμο αυτοτελή, με μόνη πηγή και ερέθισμα το Κοράνιο και τα Χαντίθ. Η ανακάλυψη των Ελλήνων φιλοσόφων τους έδειξε νέες προοπτικές, λ.χ. νεες απόψεις για το τι είναι καλό και κακό. Εξετάζουν με νεα ματιά τα θρησκευτικά τους δόγματα.\n+866. Αλ Κίντι (Al Kindi). Αριστοτελικός. Ήξερε απ’εξω τα κείμενα του Αριστοτέλη, του Πλάτωνα και του Πλωτίνου. Είναι ο πρώτος που διερευνά μεθοδικά, απο τη σκοπιά του Αριστοτέλη, τη σχέση της φιλοσοφίας με το δόγμα (βλ. δίπολο «Αθήνα-Ιερουσαλήμ«). Εισήγαγε στα Αραβικά το νεο όρο falsafah (φιλοσοφία) για να περιγράψει «τη γνώση των πραγμάτων ως έχουν στον κόσμο, σύμφωνα με τις ικανότητες του ανθρώπου». Διδάσκει πως οι πολλοί χρειάζονται την πίστη στην Αποκάλυψη για να γνωρίσουν την αλήθεια, ενώ οι μορφωμένοι μπορούν να εμβαθύνουν την αλήθεια της Αποκάλυψης χρησιμοποιώντας το νου τους. Η τύχη της διδασκαλίας του (όπως και για τους φιλοσόφους που ακολούθησαν) εξαρτιόταν απο την εύνοια του εκάστοτε Χαλίφη. Ενώ οι προηγούμενοι τον υποστήριζαν, στα εξήντα του έπεσε σε δυσμένεια και τιμωρήθηκε με 50 βουρδουλιές στη δημόσια πλατεία της Βαγδάτης.\n+925. Αλ Ράζι (Al Razi). Νεοπλατωνιστής. Προτείνει μια κοσμογονία και θεωρία της ψυχής που αποκλίνει απο εκείνη τού Κορανίου.\n+1037. Αβικέννας (Ibn Sina, Avicenna). Νεοπλατωνιστής. Όπως και ο Αλ Κίντι, διδάσκει πως υπάρχει μια Υπέρτατη Αλήθεια, προσιτή στις υψηλές διάνοιες (δηλαδή τους Φιλοσόφους) και απρόσιτη στους κοινούς ανθρώπους, εκτός εαν μεταδοθεί απο Προφήτες όπως τον Μωάμεθ, με σύμβολα και μεταφορές που καθιστούν προσιτή την Αλήθεια. Για τον Αβικένα τα εγκόσμια (η ύπαρξη, η ανθρώπινη εμπειρία) ανήκουν στο χώρο του τυχαίου και του πρόσκαιρου, ενώ τα υπερβατικά (οι πλατωνικές μορφές της «υπέρτατης νόησης») διαρκούν αιωνίως, ανεπηρέαστα απο τις διακυμάνσεις της τύχης.\nΑντεπίθεση του Αλ Γαζάλι\n+1111. Αλ Γαζάλι (Al Ghazali). Οι «ελληνικές» προτάσεις των μεταρρυθμιστών τον βοηθούν να αποκρυσταλλώσει τις αντιρρήσεις του. Διαχωρίζει τα θέματα σε «συμβατά» με το Ισλάμ (μαθηματικά και λογική) και «ασύμβατα» (φυσική και μεταφυσική). Με το βιβλίο του «Η Ασυναρτησία των φιλοσόφων» αντικρούει την ελληνική φιλοσοφία και τους Μουσουλμάνους που τη μεταχειρίζονται.\nΠαράλληλα με την φιλοσοφική κίνηση στο ανατολικό Ισλάμ, η αναζήτηση άνθησε και στο δυτικό, στην Ισπανία:\n+1138. Ιμπν Μπάτζα (Ibn Bajah, Avempace). Διαδίδει τη σκέψη του Αριστοτέλη και των Νεοπλατωνικών, όπως έκανε ο Αβικέννας στην Ανατολή.\n+1198. Αβερρόης (Ibn Rushd). Ο ένας Χαλίφης τον βοηθά, ο επόμενος τον διώχνει, ο τρίτος τον αποκαθιστά. Βαθιά αριστοτελικός, μελετά τη σχέση της φιλοσοφίας με το δόγμα (βλ. δίπολο «Αθήνα-Ιερουσαλήμ«) και έρχεται σε αντίθεση με τον Νεοπλατωνιστή Αβικένα όσον αφορά το δίπολο «εγκόσμια / υπερβατικά». Υποστηρίζοντας το ρόλο της φιλοσοφίας, γράφει ένα βιβλίο με τον σκωπτικό τίτλο «Η ασυναρτησία της ασυναρτησίας» για ν’απαντήσει ευθέως στην κριτική του Αλ Γαζάλι.\n+1406. Ιμπν Χαλντούν (Ibn Khaldun). Αριστοτελικός, αποτελεί την τελευταία αναλαμπή του ελεύθερου στοχασμού στον ισλαμικό χώρο. Απορρίπτει τη μεταφυσική και διδάσκει πως η αλήθεια προκύπτει απο την πρακτική εμπειρία, όχι απο αφηρημένες θεωρίες. Το 1377 γράφει το Muqaddimah (Προλεγόμενα). Πρόκειται ταυτόχρονα για μια παγκόσμια ιστορία, μια κριτική της ιστορικής μεθόδου και για την πρώτη συστηματική κοινωνιολογική μελέτη. Δείχνει την επίδραση της γεωγραφίας και της δημογραφίας στη διάπλαση των θεσμών και της νοοτροπίας, ενω είναι ο πρώτος που εξετάζει την πολιτική απο τη σκοπιά της κοινωνικής συνοχής (Asabiyya): πώς γεννιέται, την αλληλεγγύη που παράγει και πώς διασπάται σε φατρίες και ιδιώτευση.\nΤο παράλληλο ρεύμα του μυστικισμού\n8ος – 12ος αιώνας\n«Αδελφότητα της Ειλικρίνειας«, μια μυστική ομάδα που συγγενεύει με τις Νεοπλατωνικές ιδέες του Αλ Ράζι. Όπως και οι Νεοπυθαγόρειοι, ασχολούνται με την αναγέννηση της ψυχής και αναζητούν μια βαθύτερη αλήθεια μέσω των μαθηματικών. Πιστεύουν στην ενότητα της φιλοσοφικής και της θρησκευτικής αλήθειας (βλ. δίπολο «Αθήνα-Ιερουσαλήμ«).\n+1191. Σουχραουάρντι (Suhrawardi). Φιλόσοφος του μυστικισμού, προσπαθεί να συνδέσει τον φιλοσοφικό λόγο με τα μυστικιστικά βιώματα.\n+1185. Ιμπν Τουφάιλ (Ibn Tufayl). Διερευνά τον μυστικισμό ως δρόμο προς τη Θεότητα. Προωθεί στη θέση του Καδή (Ιεροδίκη) της Σεβίλλης έναν ικανότητο νεο, τον μετέπειτα Αβερρόη.\n+1273. Τζελαλεντίν Ρούμι (Jalal al Din Rumi).\nΣουφήδες: απο τα Βαλκάνια μέχρι τη Βεγγάλη, υμνούν το κρασί – κάτι που απαγορεύεται απο το Ισλάμ.\nΑντίδραση τών ορθοδόξων\nΜε τον 12ο αιώνα, υπο τη σημαία του Αλ Γαζάλι, συμπληρώνεται η πρώτη περίοδος του Ισλάμ. Η φιλοσοφία είχε ανθήσει ανάμεσα στους γιατρούς, χημικούς, μαθηματικούς, αστρονόμους και ιερείς που επεδίωκαν την αντιπαράθεση των ιδέων.\nΑυτός ο αναβρασμός προκαλούσε δυσφορία στους ορθοδόξους (ιεροδιδασκάλους, ιεροδικαστές, φοιτητές των μεντρεσέδων) που έβλεπαν τη φιλοσοφία ως απειλή για την θρησκεία. Η δυσφορία τους δεν ήταν μόνο συναισθηματική, στηριζόταν και σε δυο βασικές αντιρρήσεις:\n(α) η φιλοσοφία ενθαρρύνει τις αιρέσεις, δείχνοντας τον συλλογισμό ως ισότιμο με την Αποκάλυψη (βλ. δίπολο «Αθήνα-Ιερουσαλήμ«), και\n(β) είναι λάθος να χρησιμοποιείται η φιλοσοφία ως στήριγμα της πίστης, μιάς και η πίστη είναι κάτι το αυτοτελές που δεν χρειάζεται δεκανίκια.\nΗ ζωηρή συσπείρωση των συντηρητικών δεν άφησε τις καινοτομίες των φιλοσόφων να ριζώσουν στους πληθυσμούς. Ούτε να δημιουργηθούν σταδιακά θεμελιώδεις ρωγμές όπως έγινε στο Χριστιανισμό ανάμεσα στους Ορθοδόξους και τους Καθολικούς τον 11ο αιώνα και ανάμεσα στους Καθολικούς και τους Διαμαρτυρομένους τον 16ο αιώνα.\nΕποχή της παλινδρόμησης\nΤο 1638 ένας ισχυρός σεισμός έπληξε την Κωνσταντινούπολη. Οι ιεροδιδάσκαλοι δήλωσαν πως ήταν η τιμωρία του Θεού για τις ασχολίες των αστρονόμων και γκρέμισαν τα τηλεσκόπια με τα οποία ερευνούσαν τα μυστικά του ουρανού, απο τον Πύργο του Γαλατά.\nΜε τη νίκη της ορθοδοξίας συνέβη στο Ισλάμ ό,τι συνέβαινε και στο Βυζάντιο: αντι για κριτική σκέψη επικράτησε το δόγμα και αντι για ελεύθερη αναζήτηση η πίστη.


«Meeting point» – The Finger ... 12/1/2012 - MusicCorner.gr\nΑρχική MC3 «Meeting point» – The Finger … 12/1/2012\n«Meeting point» – The Finger … 12/1/2012\nΟι the finger είναι μια indie rock μπάντα από τη Θεσσαλονίκη, με αγγλόφωνο στίχο και ιδιαίτερο ήχο που ήδη έχουν κάνει αίσθηση στη συμπρωτεύουσα αλλά και στο εξωτερικό! Τα μέλη της αποτελούν οι: Λία Σιούτη, Σωτήρης Νούκας, Σάκης Αζάς, Νίκος Δίτσιας και Ανδρέας Χαραλάνης.\nΤο πρώτο τους cd single “Die! Die Superhero!” αυτοδιανεμήθηκε μέσω ίντερνετ και βρήκε αρκετούς ένθερμους υποστηρικτές στην Ελλάδα και στον υπόλοιπο κόσμο!\nΣε αυτή τη φάση ολοκληρώνουν το νέο τους άλμπουμ το οποίο περιμένουμε να ακούσουμε με μεγάλη χαρά και αγωνία. Ώσπου να ολοκληρωθούν οι διαδικασίες, τους προσκαλέσαμε σε meeting point για να μάθουμε περισσότερα πράγματα γι’ αυτούς!\nMusic Corner: Πως προέκυψε η σύνθεση της μπάντας; Γνωριζόσαστε πολύ καιρό μεταξύ σας; Και πως καταλήξατε στον συγκεκριμένο τίτλο;\nThe Finger: Βασικά, όλοι λίγο πολύ γνωριζόμασταν μεταξύ μας, άλλοι λιγότερο, άλλοι περισότερο. Απλά όλοι είχαμε συνεργαστεί στο παρελθόν σε διάφορα άλλα μουσικά project. Μέσα από αυτές τις συνεργασίες προέκυψε η ιδέα για την μπάντα, μιας και το συγεκριμένο χρονικό διάστημα, όλοι θέλαμε να κάνουμε κάτι καινούριο, κάτι πέρα από αυτά που κάναμε μέχρι τώρα. Το όνομα, προέκυψε κατά την διάρκεια μιας ηχογράφησης στο studio. Κάποιος έκανε ένα αστείο, κάποιος έκανε μια χειρονομία, και μεταξύ σοβαρού και αστείου είπαμε να το κρατήσουμε ως όνομα. Το συγκεκριμένο χρονικό διάστημα επίσης ήταν η αρχή του κακού όσον αφορά την κατάσταση στην Ελλάδα, και ως “αγανακτισμένοι” κι εμείς, θεωρήσαμε πως μας εκφράζει…!\nMusic Corner: Το ύφος της μπάντας είναι indie rock αλλά με έντονες επιρροές από τη βρετανική ροκ σκηνή. Ποια είναι τα μουσικά σας ακούσματα που διαμορφώνουν το άλμπουμ που ετοιμάζετε; Πότε αναμένεται να κυκλοφορήσει αυτό και θα είναι σε φυσική μορφή cd ή digital κυκλοφορία;\nThe Finger: Ο δίσκος μας όσον αφορά τον ήχο, μπορείς να πεις οτι είναι επηρρεασμένος από την βρετανική ροκ σκηνή, αλλα ως μέλη ξεχωριστά, τα ακούσματα μας διαφέρουν και ποικιλουν. Αυτό πιστεύουμε πως είναι ενα απο τα συν, μιας και όπως θα ακούσετε στον δίσκο, έχουμε ενσωματώσει κάποια στοιχεία από αυτά τα ακούσματα. Ο δίσκος, αναμένεται να κυκλοφορήσει, αν όλα πανε κατ’ ευχήν, στα μέσα Μαρτίου. Ο τίτλος είναι “I Don’t Believe My Eyes” και θα κυκλοφορήσει μόνο σε ηλεκτρονική μορφή…\nMusic Corner: Έχετε σκοπό να διαθέσετε ηλεκτρονικά και δωρεάν και άλλα σας singles, όπως κάνετε μέχρι σήμερα; Γενικά διαθέτετε πολλά από τα τραγούδια σας με δωρεάν download στο διαδίκτυο. Πως αποφασίσατε μια τέτοια κίνηση;\nThe Finger: Γιατί όχι; Είναι πολύ πιθανό να διαθέσουμε και ολόκληρο τον δίσκο δωρεάν! Το ομότιτλο σινγκλ του αλμπουμ που μόλις ανεβάσαμε, δεν είχαμε σκοπό να το διαθέσουμε δωρεάν, αλλά από την στιγμή που μας ζητήθηκε από αρκετό κόσμο, λέμε γιατι όχι; Έτσι κι αλλιώς, δεν σκοπεύουμε να βγάλουμε τα προς το ζειν, από τις πωλήσεις. Ο σκοπός μας είναι να μπορεί να το ακούει όσο περισότερος κόσμος γίνεται.\nMusic Corner: Πείτε μας μερικά λόγια για τη συμμετοχή σας στο 1ο Indie Fest που θα πραγματοποιηθεί στο Γαία Live στις 19 Ιανουαρίου… Τι περιμένετε;\nThe Finger: Σε αυτο το φεστιβάλ, προσκληθήκαμε απο τους Brightside, οι οποίοι είναι και οι διοργανωτές. Η συμμετοχή μας σε αυτην την βραδιά, είναι και η πρώτη μας live εμφάνιση ως μπάντα, οπότε και το περιμένουμε με μεγάλο ενθουσιασμό!\nMusic Corner: Σκοπεύετε να κάνετε κάποιες άλλες ζωντανές εμφανίσεις στα πλαίσια προώθησης της νέας σας δισκογραφικής δουλειάς, εκτός από τη συμμετοχή στο παραπάνω festival; Έχετε ήδη κλείσει κάποια live;\nThe Finger: Δεν έχουμε κλέισει κάποιο live μετά από αυτό, μιας και ετοιμάζουμε πυρετωδώς τον δίσκο μας. Αλλά σίγουρα θα υπάρξουν κάποιες εμφανίσεις, μετά την κυκλοφορία του δίσκου.\nMusic Corner: Πώς βλέπετε τα μουσικά πράγματα στις μέρες μας; Είναι πιο δύσκολο για ένα νέο group πλέον να γίνει ευρύτερα γνωστό;\nThe Finger: Δεν είναι και τόσο δύσκολο, με την κοινωνική δικτύωση, εφόσον υπάρχει και ένα καλό υλικό. Το διαδίκτυο, προσφέρεται ως βασικό μέσο μάρκετινγκ πλέον, και ο καθένας μπορεί να προωθήσει την δουλειά του, έχοντας ένα τόσο καλό εργαλείο στα χέρια του.\nMusic Corner: Είστε ευχαριστημένοι από τη σύγχρονη ελληνική μουσική σκηνή; Σας αρέσουν τα τραγούδια που παίζονται στα ραδιόφωνα;\nThe Finger: Εμείς προσωπικά δεν είμαστε κατάλληλοι να απαντήσουμε σε αυτό, μιας και είμαστε όλη μέρα στο στούντιο! Ο μόνος χρόνος που ακούμε μουσική, είναι μέσα στο αυτοκίνητο, ερχόμενοι στο στούντιο. Στη Ελλάδα σίγουρα υπάρχουν πολύ ωραίες μπάντες, αρκεί να μπορέσεις να τις εντοπίσεις! Ωστόσο είναι γνωστό πως η Ελλάδα, τρώει τα παιδιά της…\nMusic Corner: Είστε από τη Θεσσαλονίκη. Σκέφτεστε να κατεβείτε στην Αθήνα αν χρειαστεί με σκοπό να προωθήσετε τη μουσική σας ή εμμένετε στην “αποκέντρωση”;\nThe Finger: Βασικά εφόσον η προώθηση γίνεται πετυχημένα μέσω διαδικτύου, δεν υπάρχει λόγος να φύγουμε από τη Θεσσαλονίκη. Σίγουρα όμως, θα θέλαμε να κάνουμε κάποιες εμφανίσεις στην Αθήνα και στην επαρχία…\nMusic Corner: Ποια η γνώμη σας για όλα αυτά που ζούμε αυτό τον καιρό; Πιστεύετε ότι κάτι μπορεί να αλλάξει προς το καλύτερο σύντομα ή θα πρέπει να περιμένουμε πολύ; Είστε απογοητευμένοι ή αισιόδοξοι;\nThe Finger: Σας παραθέτουμε κάποιους σχετικούς μας στίχους :\nI don’t believe my eyes, there’s seven numbers on this dice,\nthe truth is hard to find, i’ m just a sucker they can guide.\nI don’t believe my eyes, i should be deaf but i am blind…\nΚαι καλά ξεμπερδέματα…!\nMusic Corner: Τι είναι αυτό που θα σας κάνει να θεωρήσετε πως έχετε πετύχει στο χώρο;\nThe Finger: Να πάρουμε δυο …Grammy! Λάθος αυτά τα θέλει η Lady Gaga! Σοβαρά τώρα, όσο η ανταπόκριση από τον κόσμο, είναι θετική, εμείς θα είμαστε ευχαριστημένοι και τα πράγματα θα πάρουν τον δρόμο τους σιγά σιγά...


Τάσος Χαλκιάς: «Το OPEN και ο ΣΚΑΙ δεν ασχολούνται με τη μυθοπλασία. Δεν γνωρίζουν πως να συνδιαλλαγούν με ηθοποιούς» - Tvnea.com ©\nHome / media / Τάσος Χαλκιάς: «Το OPEN και ο ΣΚΑΙ δεν ασχολούνται με τη μυθοπλασία. Δεν γνωρίζουν πως να συνδιαλλαγούν με ηθοποιούς»\nnewsroom tvnea 12/29/2021 03:40:00 μ.μ. media\nO Τάσος Χαλκιάς ήταν "χείμαρρος" στο Πρωινό για την ένταση που προκλήθηκε στην εκπομπή, Love It στον ΣΚΑΪ με την Ιωάννα Μαλέσκου!\nΤάσος Χαλκιάς: «Το OPEN και ο ΣΚΑΙ δεν ασχολούνται με τη μυθοπλασία. Δεν γνωρίζουν πως να συνδιαλλαγούν με ηθοποιούς» Reviewed by newsroom tvnea on 12/29/2021 03:40:00 μ.μ. Rating: 5


Pole Dancing: Δέκα λόγοι να πιάσεις τον στύλο | in.gr\n22 Ιουνίου 2021, 13:54\nΈχεις τουλάχιστον μια φίλη που το έχει δοκιμάσει κι έχει «κολλήσει» εξαιτίας των αποτελεσμάτων στο σώμα της, αλλά και της απόλαυσης που αντλεί από τις ίδιες τις προπονήσεις. Έχεις δει εντυπωσιακές χορεύτριες να περιστρέφονται γύρω από τον στύλο, γνωρίζοντας πλέον ότι δεν πρόκειται για ένα «άθλημα» που προορίζεται αποκλειστικά για τα strip shows, αλλά για ένα κανονικότατο άθλημα, που μπορεί να γίνει και μορφή τέχνης. Ο λόγος, φυσικά, για το pole dancing, που μπορεί να κάνει θαύματα για το σώμα, την υγεία και την ψυχολογία σου.\nΟρίστε δέκα λόγοι να το δοκιμάσεις:\nΤο pole dancing είναι ταυτόχρονα μια τέλεια ισομετρική και καρδιαγγειακή άσκηση. Μπορείς να κάψεις τόσες θερμίδες όσες θα έκαιγες σε μια συνεδρία 30 λεπτών αερόμπικ ή γυμναστικής. Αυτό θα οδηγήσει σε σημαντική απώλεια βάρους μέσα σε μερικούς μήνες.\nΠρώτα από όλα, πολύ γρήγορα θα δεις τη στάση του σώματός σου να βελτιώνεται, ενώ παράλληλα η κίνησή σου θα γίνει πιο κομψή και η ευλυγισία σου θα φτάσει στα ύψη. Πώς να μην νιώσεις αυτοπεποίθηση;\nΜια έντονη συνεδρία pole dancing κάνει το σώμα σου να παράγει ενδορφίνες (την ορμόνη που σχετίζεται με τα συναισθήματα ευφορίας).\nΈχει μουσική, έχει έναν έξτρα βαθμό δυσκολίας, σε κάνει να νιώθεις υπεράνθρωπος… Πώς να μην θέλεις να επιστρέψεις στο studio;\nΣβήνει τους πόνους\nΗ αυξημένη ευλυγισία νικά προβλήματα, όπως ο πόνος στην πλάτη, η δυσκαμψία του αυχένα και ο πόνος των μυών. Μπορείς επίσης να ελαχιστοποιήσεις τον κίνδυνο διαστρέμματος.\nΗ ανάπτυξη γερών οστών και συνδετικού ιστού, σε συνδυασμό με την αύξηση της κινητικότητας των αρθρώσεων, βοηθά να μειώσεις σημαντικά τον κίνδυνο εμφάνισης οστεοπόρωσης αν είσαι γυναίκα. Από τη στιγμή που δεν ασκείς τεράστια πίεση στις αρθρώσεις σου, το pole dancing είναι μια πολύ ασφαλής μορφή άσκησης.\nΚάνει καλό στην καρδιά σου\nΌπως σε κάθε μορφή μέτριας έως έντονης αερόβιας άσκησης και δεδομένου ότι όλοι οι μύες αξιοποιούνται, η τακτική άσκηση προωθεί τη ροή του αίματος. Αυτό είναι ιδιαίτερα σημαντικό για τις γυναίκες που ζουν καθιστική ζωή.\nΒρίσκει την ισορροπία\nΌταν αρχίζεις να εκτελείς πιο πολύπλοκες ρουτίνες, αυξάνεται η κιναισθητική σου ευφυία. Αυτό σημαίνει ότι έχεις λιγότερες πιθανότητες πρόκλησης τραυματισμών, εξαιτίας πρόσκρουση σε πράγματα. Θα έχεις καλύτερη ισορροπία και θα αποφευγεις τα συχνά ατυχήματα, όπως γλίστρημα, πτώση κλπ.\nΜπορεί να κάνει καλύτερη την εγκυμοσύνη σου\nΈνα από τα λιγότερο γνωστά οφέλη του pole dancing είναι ότι αυτή η μορφή άσκησης μπορεί να είναι ευεργετική αργότερα στη ζωή σου, αν αποφασίσεις να κάνεις παιδί. Το pole dancing αναπτύσσει εξαιρετικά ισχυρή πλάτη και κοιλιακούς μύες, οι μειώνουν τον πόνο στην πλάτη κατά τη διάρκεια της εγκυμοσύνης και θα σε βοηθήσουν να έχεις μια πιο ομαλή και λιγότερο επώδυνη γέννα.\nΟι ασκήσεις σε συνδυασμό με τις διατάσεις που κάνεις πριν το pole dancing, θα διασφαλίσουν ότι θα έχεις έναν καλό και ήρεμο ύπνο.\nΣχετικά άρθρα: ➤ Νόβακ Τζόκοβιτς: Έτσι κρατιέται σε φόρμα ο Νο1 τενίστας του κόσμου ➤ Μήπως χρειάζεστε ένα διάλλειμα από τη γυμναστική; ➤ Δίαιτα: Αυτοί είναι οι λόγοι που δεν αποδίδει\n31/07/2021 | 09:58\nFizz Ελένη Μενεγάκη – Οι απίθανες καλοκαιρινές φωτογραφίες με τη μικρή Μαρίνα 4 λεπτά πριν\nΟλυμπιακοί Αγώνες Γκολομέεβ: «Πιο κοντά στο όνειρο» 11 λεπτά πριν\nFizz Κωνσταντίνος Βασάλος – Θα συνεχίσει κοντά στην Σίσσυ Χρηστίδου; 15 λεπτά πριν\nIN TV Τι δείχνουν τα προγνωστικά μοντέλα για τα κρούσματα – Το στοίχημα του Αυγούστου 17 λεπτά πριν\nΕλλάδα Καύσωνας – Αυτές οι οργανωμένες παραλίες της Αττικής ανοίγουν δωρεάν 23 λεπτά πριν


Manduka PRO® Travel yoga mat ταξιδιού\n• Ταξίδι: 1,1 kg. 180 cm χ 60 cm. Πάχους 2,5 mm\n• Κάλυψη κλειστού κυττάρου για να διατηρείται η υγρασία και ο ιδρώτας μέσα στο στρώμα και τα βακτηρίδια αναπαραγωγής (ιδανικά για ζεστή γιόγκα).\n• Μαξιλάρι υψηλής πυκνότητας για απαράμιλλη εμπειρία, προστασία των αρθρώσεων και ευελιξία σε οποιαδήποτε επιφάνεια (χαλί, τσιμέντο, δάπεδα από σκληρό ξύλο).\n• 100% χωρίς λατέξ.\n• Πιστοποίηση OEKO-TEX, χωρίς παραγωγή εκπομπών.\n• Ιδιαίτερο μοτίβο με βούλες για καλύτερο κράτημα.\n• Το προϊόν βελτιώνεται με τη χρήση με την πάροδο του χρόνου.\n• Φινίρισμα επιφάνειας που μοιάζει με ύφασμα για βέλτιστη εναλλαγή ανάμεσα στις ασάνες.\nΓια να το αποθηκεύσετε: Τυλίξτε το Manduka PRO Travel με την επάνω πλευρά (φινίρισμα υφασμάτινο) στραμμένη προς τα έξω. Αυτό διατηρεί τις γωνίες του στρώματος επίπεδες κατά την άσκηση.\nΓια να το "στρώσετε": Η υφή της επιφάνειας των στρώσεων του Manduka PRO βελτιώνεται με τη χρήση. Ο καλύτερος τρόπος για να "στρώσετε" το χαλάκι σας είναι η πρακτική, η πρακτική, η πρακτική, αλλά εάν θέλετε να επιταχύνετε λίγο τα πράγματα , δοκιμάστε τη μέθοδο αλατιού.\nΓια να το καθαρίσετε: Κρατάτε το ματ σας στην καλύτερη κατάσταση, σκουπίζοντάς το μετά από κάθε πρακτική με το πανί Mat-Wash. Είναι ειδικά σχεδιασμένο για να καθαρίζει το ματ σας χωρίς να καταστρέψει την επιφάνεια ή να προκαλέσει ολίσθηση. ΜΗΝ το βρέχετε πολύ, μην το βυθίζετε στο νερό ή ντους.\nΣχεδιασμένο για να διαρκέσει μια ζωή (ή δύο), τα στρώματα γιόγκα της σειράς Manduka PRO περιορίζουν το ποσό των υφασμάτινων υφασμάτων που εισέρχονται σε χώρους υγειονομικής ταφής κάθε χρόνο και μειώνουν τη συνολική κατανάλωση ματ (δείτε την Εγγύηση Ζωής).\nΚατά τη διάρκεια της κατασκευής των περισσότερων προϊόντων PVC, οι τοξικές εκπομπές μπορούν να απελευθερωθούν στον αέρα.\nΩστόσο, τα στρώματα PRO σειράς κατασκευάζονται με μια διαδικασία που εξασφαλίζει ότι δεν εκλύονται τοξικές εκπομπές στην ατμόσφαιρα.\nΤο Manduka PRO είναι πιστοποιημένο ασφαλές για ανθρώπινη επαφή από την OEKO-TEX® *, έναν οργανισμό πιστοποίησης υλικών στην Ευρώπη για την κλωστοϋφαντουργία.\n* Πρότυπο 100 με πιστοποιητικό OEKO-TEX® αριθ. 12.HUS.17706 του Hohenstein\n• Μαξιλάρι υψηλής πυκνότητας, προστασία άρθρωσης, ασύγκριτη υποστήριξη.\n• Εγγυημένη να μην φθαρεί ποτέ από την πρακτική της γιόγκα.\n• Η επιφάνεια κλειστού κυττάρου εμποδίζει τον ιδρώτα να εισχωρεί στο στρώμα.\n• Μη τοξική, χωρίς εκπομπές, 100% χωρίς λατέξ.\nΚωδικός Προϊόντος: manduka_pro_travel\nΕτικέτες: Manduka, pro, yoga mat, Οικολογικά Στρώματα γιόγκα, Φυσικό Καουτσούκ, ματ, στρώμα ταξιδιού\nΟ ιμάντας UnfoLD σχεδιάστηκε για τους αρχάριους μαθητές γιόγκα για να τους βοηθήσει με τους σφιχτούς..


“Αυτοκτόνησε” ο Αετός… – ArenaLarissaGr\n“Αυτοκτόνησε” ο Αετός…\nσυντάκτης ΔΗΜΗΤΡΗΣ ΠΕΤΡΩΤΟΣ · 10 Μαρτίου 2013\nΈνα ματς όπου εμπεριείχε δύο ανατροπές στη διάρκεια του εξελίχθηκε στο Μακρυχώρι το μεσημέρι της Κυριακής, με τον τοπικό Αετό να κάνει την ανατροπή από 0 – 1 σε 2 – 1 και εν τέλει στα… χασομέρια της αναμέτρησης να χάνει ακόμη και το βαθμό της ισοπαλίας από την “αδιάφορη” πιτσιρικάδα του Τάκη Παραφέστα και εφόσον οι αντίπαλοι του κέρδισαν πλέον η θέση της ομάδας του κ. Μπιρσίμη είναι σε πολύ κακή μοίρα.\nΣτο 9ο λεπτό ο Αετός είχε την πρώτη φάση στο παιχνίδι σε σουτ του Τέα με τον Μιγδάνη να αποκρούει και τον Γωγάκο από κοντά να μην μπορεί να κερδίσει τον Μιγδάνη ο οποίος και πάλι με γροθιές απομάκρυνε σε κόρνερ.\nΣτο 23′ οι φιλοξενούμενοι πήραν “κεφάλι” στο σκορ με κοντινή προβολή του Ιγγλέζου από κοντά μετά από ασθενής απόκρουση του Κουσιά. Η χαρά των φιλοξενούμενων κράτησε μόλις 5 λεπτά καθώς ο Ζαφειρούλης με ένα συρτό σουτ από πλάγια θέση έφερε το ματς στα ίσα.\nΚαι πριν καλά – καλά καταλάβουν οι φιλοξενούμενοι τι έγινε, ο Τέας με σουτ – “οβίδα” μέσα από τη μεγάλη περιοχή έστειλε τη μπάλα στα δίχτυα του Μιγδάνη για δεύτερη φορά μέσα σε ένα δίλεπτο. Στο 38′ μετά από σύγχυση στην άμυνα των γηπεδούχων αρχικά ο Τέας και στη συνέχεια ο Γωγάκος δεν κατάφεραν να στείλουν τη μπάλα στα δίχτυα.\nΟ Αετός με την ίδια όρεξη που άφησε το πρώτο μέρος μπήκε και στο δεύτερο με τον Τέα να βρίσκει κάθετα τον Γωγάκο ο οποίος προ του Μιγδάνη, πλάσαρε με τη μπάλα να περνά πάνω από τα δοκάρια του Φαλανιακού. Στο 59′ ο Γωγάκος και πάλι βγήκε απέναντι από τον Μιγδάνη τον οποίο και πέρασε και σε κενή εστία από πλάγια αριστερά πλάσαρε στην εξωτερική πλευρά των διχτύων.\nΣτο 73′ και πάλι ο Γωγάκος πήρε την κεφαλιά μέσα από τη μικρή περιοχή μετά από εκτέλεση κόρνερ του Τίκου με τη μπάλα να περνά και πάλι λίγο άουτ. Στο 75′ ήταν η σειρά του Γκομοσίδη να βγει απέναντι από τον Μιγδάνη με τον τελευταίο να αποκρούει εντυπωσιακά.\nΣτο 82′ η μπάλα είναι… στρόγγυλη και γυρίζει και εκεί όπου ο Αετός είχε χάσει σωρεία ευκαιριών ο Δημήτρης Παπαγεωργίου προ του Κουσιά, έφερε το παιχνίδι στα ίσα. Και σα να μην έφτανε αυτό για τους γηπεδούχους, ο Φαλανιακός έφτασε και σε τρίτο τέρμα στο 90′ με πλασέ του Δημήτρη Παπαδόπουλου. Το τελικό 2 – 4 έγραψε ο Δημήτρης Μανακούσιος στο 90′ + 2′ με μια οβίδα – σουτ μέσα από τη μεγάλη περιοχή.\nΑετός Μακρυχωρίου (Βαγγέλης Μπιρσίμης): Κουσιάς, Γκομοσίδης, Τίκος, Στογιάννης, Σουπεκιώτης, Χρόνης (87′ Γουντσιώτης), Μυστακίδης, Ζαφειρούλης, Φακίτσας, Τέας, Γωγάκος (77′ Χριστιανίδης).\nΦαλανιακός (Τάκης Παραφέστας): Μιγδάνης, Φατούρας (60′ Παραφέστας Ζ.), Βαρσάμης, Πανταζής, Γκόλτσιος (70′ Τσιτσιλής), Δήμου (55′ Μπλέντι), Κολοβός Ν., Παπαγεωργίου Δ., Παπαδόπουλος Δ., Μανακούσιος Δ., Ιγγλέζος.


Επαναφορά κωδικού πρόσβασης του λογαριασμού NortonLifeLock\nΕάν δεν θυμάστε τον κωδικό πρόσβασης του λογαριασμού σας, μπορείτε να ορίσετε έναν νέο κωδικό πρόσβασης για τον λογαριασμό σας.\nΑν έχετε λάβει ειδοποίηση ότι άλλαξε ο κωδικός πρόσβασης στο λογαριασμό σας Norton αλλά δεν έχετε ζητήσει την αλλαγή, αλλάξετε αμέσως τον κωδικό σας και επικοινωνήστε με τις Υπηρεσίες και την υποστήριξη πελατών.\nΣτην σελίδα Αντιμετωπίζετε πρόβλημα με τη σύνδεση; σελίδα, πληκτρολογήστε τη διεύθυνση email σας. Βεβαιωθείτε ότι η διεύθυνση email που πληκτρολογήσατε είναι η ίδια με αυτήν που χρησιμοποιήσατε για την αγορά του προϊόντος ή για να δημιουργήσετε τον λογαριασμό σας.\nΑν εξακολουθείτε να μην μπορείτε να εντοπίσετε το email, ενδέχεται να έχετε χρησιμοποιήσει διαφορετικό email για τη δημιουργία του λογαριασμού σας. Εάν ο λογαριασμός email σας δεν είναι ενεργός, πρέπει να δημιουργήσετε έναν νέο λογαριασμό Norton ή να επικοινωνήσετε με τις Υπηρεσίες και υποστήριξη μελών .


Τετ 19 Φεβ\nΗ απώλεια σε «κλείσιμο» των 916 μονάδων, ενισχύει το ενδεχόμενο περαιτέρω ταλαιπωρίας για τους long.\nΣτήριξη στις 905 και stop για long θέσεις/σε ωριαίο στις 907 μονάδες.\nΕκτός εάν σήμερα-αύριο υπεραποδώσει ο ΟΤΕ και βρουν (υπο)στηρίξεις οι αγοραστές.\nΟι 927 μονάδες αποτελούν, σταθερά, σημείο αναφοράς μας -σε εβδομαδιαία μέτρηση-, θυμίζοντας πως το χάσμα μεταξύ 928-930 μονάδων παραμένει ανοιχτό λόγω -κυρίως- των απωλειών που μετρά ο τραπεζικός κλάδος.\nΤτΕ: Ρευστό 780 εκατ. στο Δημόσιο\nFF Group: Ενα σκάνδαλο... διαρκείας\nΓΕΚ ΤΕΡΝΑ: Στα 8,13 ευρώ η κοντινή στήριξη\nFTSEMidCap: Στις 1.300 μον. κρίνεται η τάση\nQuest: Εν δυνάμει στον FTSE 25


Χαβίτο: Θα επέστρεφα στον Άρη\nΝέο video από την πτώση του Boeing στο Σαν Φρανσίσκο\nΈνα ερασιτεχνικό video κυκλοφορεί τις τελευταίες ώρες στο διαδίκτυο που ...\nΣυντριβή αεροσκάφους στο αεροδρόμιο του Σαν Φρανσίσκο!\nΤα καλύτερα ποδοσφαιρικά του χρόνια πέρασε στον Αρη ο Φρανσίσκο Χαβίτο και ο ισπανός, που πλέον αγωνίζεται στην Αλκορόν, τονίζει πως θα επέστρεφε στην Ελλάδα για λογαριασμό της ομάδας της ΘεσσαλονίκηςΜιλώντας στον "Arena FM", ο Ισπανός μεσοεπιθετικός θυμήθηκε τα γκολ με Σαραγόσα και Ατλέτικο Μαδρίτης, ενώ μίλησε με τα καλύτερα λόγια για τους φιλάθλους του Αρη.\nΑναλυτικά, ο Φραντσίσκο Χαβίτο μίλησε:\nΓια την επιτυχία του Άρη κόντρα στην Σαραγόσα με δικό του γκολ: «Είναι μια από τις πιο μεγάλες στιγμές στην καριέρα μου και στην ζωή μου γενικότερα εννοείται ότι το θυμάμαι και δεν πρόκειται να το ξεχάσω. Θυμάμαι τα πάντα, όλοι ήταν τόσο χαρούμενοι, την τρέλα που επικρατούσα, τα τρελά πανηγύρια που κάναμε, πραγματικά ιστορικές στιγμές.\nΓια το γκολ κόντρα στην Ατλέτικο: «Είναι πραγματικά τα δυο καλύτερα γκολ της καριέρας μου. Είχα μεγάλη τύχη κόντρα σε Ισπανικές ομάδες».\nΓια τα χρόνια που πέρασε στον Άρη: «Ήρθα παιδί και έφυγα άνδρας. Έχω πάρα πολλές αναμνήσεις και κακές και καλές, ήταν η καλύτερη μου περίοδος , είχα ξεχωριστές στιγμές. Πέρασα πολύ καλά και εγώ και η οικογένεια μου , έκανα φίλους και έχω ακόμα επαφές με ανθρώπους που γνώρισα εκεί».\nΓια το αν είναι πιθανό να γυρίσει κάποια στιγμή για λογαριασμό του Άρη: «Γιατί όχι; Αγαπάω την πόλη, αγαπάω τον κόσμο και εννοείτε ότι αγαπάω την ομάδα. Αν ευνοήσουν οι συνθήκες θα ήταν μεγάλη μου χαρά να ξαναγυρίσω στην Ελλάδα».\nΘα επέστρεφες να παίξεις για τον ΠΑΟΚ: «Δύσκολο αυτό, νομίζω ότι δεν θα το έκανα, άλλωστε είμαι Άρης οπότε εκεί θα ήθελα να αγωνιστώ ξανά».\nΓια την αγάπη του κόσμου του Άρη: «Πήρα πολύ αγάπη από τον κόσμο , θυμάμαι ότι πάντα παίζαμε σε γεμάτα γήπεδα, ο κόσμος ήταν πάντα πολύ κοντά σε μας και ακόμα και στον δρόμο μας έδειχναν την μεγάλη τους αγάπη. Όταν είχα έρθει μου είχε κάνει τρομερή εντύπωση η ατμόσφαιρα, τα καπνογόνα, ήταν κάτι διαφορετικό για μένα που δεν το είχα ζήσει αλλού».\nΟ Αμπντούλ Ατζαγκούν που με δικό του τέρμα χάρισε τη νίκη στον ...\nΤσιώλης: Θα επέστρεφα στον Άρη\nΟ Σάκης Τσιώλης διέψευσε όσα ακούγονται περί επιστροφής του στην ...\nΣιούτης: Οσο καλύτερα μπορούμε για τη νίκη\nΗ Νέα Κηφισιά θα χτυπήσει το ματς στα Ιλίσια, κόντρα στον Ηλυσιακό και ...\nΜε Παπαζαχαρία ο Απόλλωνας κόντρα στον Πανιώνιο\nΗ αποχώρηση του Φρανσίσκο Ζουέλα από το ρόστερ του Απόλλωνα άνοιξε μια ...\nΠάτησε Ελλάδα ο Τόρες\nΣτην Αθήνα για λογαριασμό του Ολυμπιακού βρίσκεται ο Μιγκέλ Τόρες. Ο ...\nΡαμπί: Η Ελλάδα έπαιξε καλύτερα από εμάς\nΤο Ισραήλ ηττήθηκε από την εθνική γυναικών και ο προπονητής του, ...\nΣυλλυπητήρια από Αλόνσο\nΣυλλυπητήρια έδωσε ο Φερνάντο Αλόνσο για τον τραγικό θάνατο ενός κριτή ...


Πρώτη καταχώρηση: Δευτέρα, 4 Σεπτεμβρίου 2017, 17:30\n«Το γεγονός ότι οι ψηφιακοί εγκληματίες έχουν επεκτείνει τις δραστηριότητές τους από οικονομικές εφαρμογές σε άλλους τομείς, συμπεριλαμβανομένων υπηρεσιών ταξί και υπηρεσιών μετακίνησης με κοινή χρήση οχήματος, σημαίνει ότι οι προγραμματιστές αυτών των υπηρεσιών ίσως θελήσουν να δώσουν μεγαλύτερη προσοχή στην προστασία των χρηστών τους. Ο τραπεζικός κλάδος είναι ήδη εξοικειωμένος με συστήματα απάτης και κόλπα και έχει αντιδράσει εφαρμόζοντας τεχνολογίες ασφάλειας σε εφαρμογές, μειώνοντας έτσι σημαντικά τον κίνδυνο κλοπής κρίσιμων οικονομικών στοιχείων. Ίσως τώρα είναι καιρός οι άλλες υπηρεσίες που περιλαμβάνουν συναλλαγές με οικονομικά δεδομένα να ακολουθήσουν το παράδειγμα. Η νέα έκδοση του Faketoken στοχεύει κυρίως Ρώσους χρήστες. Ωστόσο, η γεωγραφία των επιθέσεων του θα μπορούσε εύκολα να επεκταθεί στο μέλλον. Το έχουμε δει με προηγούμενες εκδόσεις του Faketoken και άλλων τραπεζικών κακόβουλων προγραμμάτων στο παρελθόν», δήλωσε ο Viktor Chebyshev, ειδικός ασφαλείας της Kaspersky Lab.\nΤελευταία ενημέρωση: Δευτέρα, 4 Σεπτεμβρίου 2017, 17:35


Νέες πιέσεις στην τιμή του χρυσού φέρνει το αμερικανικό δολάριο | Το forex στα ελληνικά\n22nd October 2020 forexpro\nΗ τιμή του χρυσού είχε καταφέρει χθες να φτάσει στα υψηλότερα σημεία της τελευταίας εβδομάδας, αφού η πτώση του αμερικανικού δολαρίου (USD) ενίσχυσε την ανοδική πορεία του και το έφερε στα επίπεδα του $1930. Η σημερινή πορεία του χρυσού, όμως, είναι διαφορετική, αφού νέες πιέσεις ανάγκασαν το πολύτιμο μέταλλο να χάσει τα χθεσινά του κέρδη και να επιστρέψει σε χαμηλότερα επίπεδα.\nΑναλυτικότερα, η τιμή του χρυσού έπεσε ξανά στα επίπεδα του $1910, εξαιτίας της ανόδου που σημείωσε η τιμή του USD. Οι επενδυτές στην αγορά του forex επέστρεψαν στο δολάριο, κυρίως λόγω της οικονομικής και πολιτικής αβεβαιότητας που κυριαρχεί στις ΗΠΑ.\nΕνισχύει το δολάριο έναντι του χρυσού η αβεβαιότητα\nΗ αβεβαιότητα που κυριαρχεί τις τελευταίες ώρες στην αμερικανική οικονομική και πολιτική σκηνή ενισχύθηκε για μια ακόμη φορά, με αποτέλεσμα να ευνοηθεί το USD έναντι του χρυσού. Για μια ακόμη φορά, οι συζητήσεις Ρεπουμπλικάνων και Δημοκρατικών σχετικά με το πακέτο οικονομικής στήριξης φαίνεται να πέφτουν στο κενό, με αποτέλεσμα το USD να ενισχύεται.\nΑυτό είχε ως αποτέλεσμα ο χρυσός να αναγκαστεί να χάσει τα χθεσινά του κέρδη. Και η πτώση της τιμής του πολύτιμου μετάλλου θα μπορούσε να είναι μεγαλύτερη, αν δεν είχε παρατηρηθεί ταυτόχρονα μείωση των δεικτών του αμερικανικού χρηματιστηρίου. Παράλληλα, ο χρυσός διατηρεί την τιμή του στα επίπεδα του $1910, χάρη στην παγκόσμια αβεβαιότητα που φέρνει η πανδημία, αλλά και στην πολιτική αβεβαιότητα που προκαλούν οι αμερικανικές εκλογές της 3ης Νοεμβρίου.\nPrevious PostΠλησιάζει στο ψυχολογικό όριο του 1.3000 το GBP/USDNext PostΝέα πτώση στα αμερικανικά χρηματιστήρια


Στα 4,2 δισ. ο λογαριασμός των μέτρων για το 2016 - PagasitikosNews\nΒρίσκεστε εδώ: ΚΕΝΤΡΙΚΗ / FEATURED / ΕΛΛΑΔΑ / ΟΙΚΟΝΟΜΙΑ / Στα 4,2 δισ. ο λογαριασμός των μέτρων για το 2016\nΜε «κενά» ως προς το σκέλος των μέτρων και πρόβλεψη για μηδενική ύφεση φέτος κατατέθηκε χθες ο προϋπολογισμός του 2016 στη Βουλή, από τον υπουργό Οικονομικών, Ευκλείδη Τσακαλώτο. Σύμφωνα με τα όσα προβλέπει ο νέος προϋπολογισμός, το 2016 θα εφαρμοστούν μέτρα ύψους 4,2 δισ. ευρώ, εκ των οποίων τα 2,2 δισ. ευρώ αφορούν σε νέους φόρους και το 1,4 δισ. ευρώ σε παρεμβάσεις στο ασφαλιστικό. Ομως, περί το 1,4 δισ. ευρώ από το σύνολο των 4,2 δισ. ευρώ είναι στον «αέρα» ακόμα. Παρόλα αυτά, είναι σαφές ότι ο νέος προϋπολογισμός στηρίζεται κυρίως στην αύξηση φόρων και εισφορών, φέρνοντας σε ακόμα δυσκολότερη θέση νοικοκυριά και επιχειρήσεις.\nΕπί της ουσίας, οι παρεμβάσεις σε ασφαλιστικό και φορολογία θα εξειδικευτούν στις διαπραγματεύσεις με τους θεσμούς που θα ακολουθήσουν. Πάντως, θετική εξέλιξη αποτελούν οι προβλέψεις για την πορεία της ελληνικής οικονομίας. Για το 2015 εκτιμάται ότι η ύφεση τελικά θα είναι μηδενική (αντί 1,3% τελευταίας πρόβλεψης), καθώς η οικονομία αντέδρασε πολύ καλύτερα από ό,τι αναμενόταν στην κρίση που διήλθε λόγω της αβεβαιότητας που επικράτησε, αλλά και από την επιβολή των capital controls και την τραπεζική αργία. Το ΑΕΠ αναμένεται να ανέλθει στα 175,6 δισ. ευρώ φέτος και θα υποχωρήσει στα 174,4 δισ. ευρώ το 2016, για το οποίο το οικονομικό επιτελείο θεωρεί ότι θα είναι επίσης μικρότερη η ύφεση και θα διαμορφωθεί στο 0,7% από 1,3%.\nΗ βελτίωση αυτή, οδήγησε σε μείωση των αναγκών για επιβολή μέτρων. Χωρίς να αλλάξουν αισθητά οι δημοσιονομικοί στόχοι (φέτος θα πρέπει να καταγραφεί πρωτογενές έλλειμμα 0,2% του ΑΕΠ και το 2016 πρωτογενές πλεόνασμα 0,53% του ΑΕΠ), τα μέτρα που θα εφαρμοστούν μειώθηκαν σε σχέση με την πρόβλεψη του προσχεδίου του προϋπολογισμού κατά 647 εκατ. ευρώ. Η μείωση αυτή αφορά, όμως, κυρίως τα μέτρα του 2015 (492 εκατ. ευρώ) και όχι του 2016 που η δημοσιονομική προσαρμογή παραμένει «βαριά».\nΕτικέτες: κρατικός προϋπολογισμός, φορολογία\nΚατάργηση φορέων, μειώσεις για μισθούς και συντάξεις\n21 Νοεμβρίου 2015 - 09:15 Από Μαρία Καραγιάννη


Ζευγάρι Ελλήνων χωρίς σπίτι και δουλειά ζουν σε παγκάκι στην Μαρίνα Γλυφάδας | FanariPress\nΑρχική Ελλάδα Ζευγάρι Ελλήνων χωρίς σπίτι και δουλειά ζουν σε παγκάκι στην Μαρίνα Γλυφάδας\nΖευγάρι Ελλήνων: Πρόκειται για ένα ζευγάρι από Έλληνες, το οποίο φαίνεται πως έπεσε έξω οικονομικά και πλέον κάνει ό,τι μπορεί για να επιβιώσει. Συγκεκριμένα, οι δυο τους έχουν επιλέξει να ζουν σε παγκάκι, το οποίο βρίσκεται στην πρώτη Μαρίνα από τη Γλυφάδα. Μία γυναίκα μέσω του προσωπικού λογαριασμού της στα μέσα κοινωνικής δικτύωσης, μιλά ανοικτά για την περίπτωσή τους. Αναλυτικότερα:\nΖευγάρι Ελλήνων: Τι ανέφερε αρχικά, η ανάρτηση της γυναίκας\n“Στην πρώτη Μαρίνα Γλυφάδας ζει ένα ζευγάρι στα παγκάκια . Τώρα με τις βροχές δεν ασχολήθηκε κανείς μαζί τους,δεν παραπονιούνται έχουν ο ένας τον άλλο. Είναι Έλληνες, έχουν μόρφωση άλλα δεν έχουν δουλειά και σπίτι. Έχουν τέτοια αξιοπρέπεια που μου έκανε εντύπωση, έχουν κάνει καμιά 300 αιτήσεις για δουλειά και ακόμα αφήνουν το ζευγάρι στα παγκάκια.\nΕίναι πολύ ευγενικοί ,πήγα κάποιο φαγητό και το διαπίστωσα. Αν θελήσετε να βοηθήσετε και καλό θα ήταν να το πράξετε διότι σήμερα αυτοί αύριο με την κατάσταση που ζούμε εμείς ίσως να είμαστε γείτονες τους στο διπλανό παγκάκι.\nΘα σας παρακαλούσα να μην αναφέρετε για την ανάρτηση η αξιοπρέπεια που έχουν ίσως λειτουργήσει με τρόπο που να τους κάνει να αποφεύγουν και να φοβούνται τον κόσμο,είναι ο μόνος τρόπος που είχα μήπως βοηθηθούν από κάποιο συνάνθρωπο τους».\nΠρόβλημα ζευγαριού Ελλήνων: Τι γράφτηκε στη συνέχεια στην ίδια ανάρτηση\n«Όταν θα έρθουν τα κρύα τι θα κάνουν. Αν κάποιος τους έδινε εργασία δεν θα ζούσαν έτσι στο παγκάκι,λυπάμαι και ντρέπομαι που είμαι Ελληνίδα. Μην βγει κάνεις να πει για στέγες και άλλα χαζά διότι το ζευγάρι ούτε ψυχικά νοσήματα έχει ούτε τοξικομανείς είναι. Δοκιμάστηκε και αυτό άπλα για να γνωρίζετε. Σκεφτείτε ότι από τις στέγες επέλεξαν το παγκάκι για πιο καλά.\nΌσοι θέλετε να βοηθήσετε θα τους βρείτε συνήθως μετά τις 11 το βράδυ στην πρώτη Μαρίνα της Γλυφάδας αν το πράξετε μην πείτε για την ανάρτηση μου,είναι καλύτερα να βλέπουν ότι ο κόσμος νοιάστηκε πάρα να ντρέπονται και να τον φοβούνται».\nΠροηγούμενο άρθροΑσύλληπτη τραγωδία με οδηγό: Βγήκε να βοηθήσει σε τροχαίο και σκοτώθηκε\nΕπόμενο άρθροΟΙ ΤΟΥΡΚΟΙ… Έστειλα DRONE στο Κασαστελόριζο να πάιζει Οθωμανικά Εμβατήρια και τον εθνικό τους ύμνο…!! Λέρωσαν και την Ελληνική Σημαία…!!!\nΚατατέθηκε η τροπολογία για τα τραπεζοκαθίσματα -Αύριο η ψήφισή της-Τι προβλέπει\nΟΠΕΚΑ: Την Παρασκευή καταβάλει επιδόματα


Πολύδροσος Παρνασσού: Δεν έγιναν τα εγκαίνια της Agrotica στη Θεσσαλονίκη – Επεισόδια και συγκέντρωση αγροτών – Η αντίδραση Αποστόλου\nΑυτά όμως δεν αποτράπηκαν όταν ομάδα αγροτών θεωρώντας ότι μέσα στο κτίριο βρισκόταν ο υπουργός Αγροτικής Ανάπτυξης επιχείρησε να μπει μέσα με αποτέλεσμα να γίνει χρήση χημικών από την αστυνομία.\nΟ υπουργός Αγροτικής Ανάπτυξης πιστεύει ότι τα επεισόδια δεν εκφράζουν τη μεγάλη μάζα των αγροτών και ότι υποκινούνται από προβοκατόρικες δυνάμεις της δεξιάς και της ακροδεξιάς. Ταυτόχρονα καλεί και πάλι τους αγρότες σε διάλογο.\nΤα προγραμματισμένα για τις 19:00 εγκαίνια της έκθεσης από τον υπουργό Αγροτικής Ανάπτυξης Βαγγέλη Αποστόλου ματαιώθηκαν υπό το φόβο επεισοδίων. Η απόφαση ελήφθη σε σύσκεψη που έγινε παρουσία του δημάρχου Θεσσαλονίκης, Γιάννη Μπουτάρη, του προέδρου της Helexpo, Τάσου Τζήκα και της Αστυνομικής Διεύθυνσης Θεσσαλονίκης.\nΣτην πλατεία ΧΑΝΘ είχε τοποθετηθεί μια εξέδρα, όπου εκπρόσωποι των φορέων που διοργάνωσαν το συλλαλητήριο απηύθυναν χαιρετισμό προς το συγκεντρωμένο πλήθος. Ο Χρήστος Γκόντιας, από την Πανελλαδική Συντονιστική Επιτροπή Αγροτών και Κτηνοτρόφων ανέφερε χαρακτηριστικά πως «σήμερα την έκθεση την εγκαινιάζουμε εμείς, αγρότες, κτηνοτρόφοι και αλιείς. Θα νικήσουμε, δεν κάνουμε πίσω».\nΔιαβάστε την ανακοίνωση της HELEXPO για τη ματαίωση των εγκαινίων της Agrotica\nΗ δήλωση του υπουργού Αγροτικής Ανάπτυξης Β. Αποστόλου\nΓνωρίζουμε ότι έχουμε να δώσουμε πολλές και δύσκολες μάχες. Όμως για μας μεγαλύτερη είναι αυτή της παραγωγικής ανασυγκρότησης, στην οποία ο αγροτικός χώρος έχει πρωτεύουσα θέση. Αυτή τη μάχη καλούμε τους αγρότες να τη δώσουμε μαζί.


Αιχμηρά και ευθύβολα 11/05/2021 | Εφημερίδα Πρωινή\nΑιχμηρά και ευθύβολα 11/05/2021\nΣτο διεθνούς κύρους Φόρουμ των Δελφών (10-15 Μαϊου 2021) θα συμμετάσχει ο Περιφερειάρχης Δυτικής Ελλάδας, Νεκτάριος Φαρμάκης, καθώς αποδέχτηκε τη σχετική πρόσκληση. Ο κ. Φαρμάκης θα μιλήσει στις 14 Μαΐου, στις 9:30 μ.μ. και η θεματική της εισήγησής του θα είναι η επόμενη μέρα στην Περιφερειακή Διακυβέρνηση. Η τοποθέτησή του αναμένεται με ενδιαφέρον, δεδομένης της συζήτησης που έχει ανοίξει το τελευταίο διάστημα και σε περιφερειακό επίπεδο αλλά και σε κεντρικό, ενόψει και του νέου νόμου για την Αυτοδιοίκηση. Η παρακολούθηση της εισήγησης και όλου του φόρουμ είναι δωρεάν με μια απλή εγγραφή.\nΤην ικανοποίησή του για την επαναλειτουργία των δικαστηρίων έπειτα από 14 μήνες πλήρους ή μερικής αναστολής της λειτουργίας τους εξέφρασε ο πρόεδρος του δικηγορικού Συλλόγου Ηλείας, Δημήτρης Δημητρουλόπουλος, τονίζοντας ότι η συγκεκριμένη εξέλιξη ικανοποιεί ολόκληρο τον δικηγορικό κόσμο που είχε ασκήσει έντονες πιέσεις προκειμένου η δικαιοσύνη να εξακολουθήσει να απονέμεται όπως πρέπει να συμβαίνει σε κάθε οργανωμένη πολιτεία, καθώς και τους πολίτες οι οποίοι για όλο αυτό το χρονικό διάστημα έβλεπαν τις υποθέσεις τους να αναβάλλονται η να ματαιώνονται με αβέβαιο το χρόνο της εκδίκασής τους. «Την πρώτη μέρα ο αριθμός των υποθέσεων που εκδικάστηκαν ήταν περιορισμένος, αλλά εκτιμούμε ότι τις επόμενες ημέρες που θα λειτουργήσουν το πρωτοδικείο Ηλείας και τα αστικά και τα διοικητικά δικαστήρια, θα αρχίσει να διεξάγεται ένας μεγάλος αριθμός δικών με φυσική παρουσία διαδίκων και μαρτύρων στα δικαστήρια και πάντοτε υπό τους όρους που προβλέπουν τα υγειονομικά πρωτόκολλα», δήλωσε.\nΕπαφές και συναντήσεις στο Διοικητήριο της ΠΕ Ηλείας στον Πύργο είχε χθες ο πρόεδρος του Εμπορικού Συλλόγου Πύργου, Τάσος Καρνάρος, αλλά δεν μπόρεσα να αλιεύσω αρκετά. Από ό,τι κατάλαβα, πάντως, τον απασχολεί έντονα το φημολογούμενο λουκέτο στο υποκατάστημα της Πειραιώς στην Κρέστενα και αναζητά τρόπους και λύσεις για να μην επαληθευτεί.\nΤην ικανοποίησή του για το εμβολιαστικό πρόγραμμα αλλά και την απογοήτευσή του για την υποβάθμισή της ΝΜ Αμαλιάδας εξέφρασε ο Σπύρος Λαμπρινός, επισημαίνοντας ότι πλέον έχει μετατραπεί σε κάτι μεταξύ πολυδύναμου αγροτικού ιατρείου και ΤΟΜΥ «ούτε καν Κέντρο Υγείας» και πρόσθεσε ότι η υποβάθμιση των ΝΜ Αμαλιάδας και Πύργου θα στοιχίσε πολύ στην παροχή νοσοκομειακής περίθαλψης, σε πάσχοντες από νοσήματα εκτός covid προς τέρψη των ιδιωτικών κλινικών.\nΗ απάντηση του Δημάρχου Πύργου στο αποκλειστικό της Πρωινής\n«Εδώ και πολλούς μήνες έχει ξεκινήσει μια συζήτηση, θεωρητικού επιπέδου κυρίως, σε σχέση με την σύσταση ενός Αναπτυξιακού φορέα στην Ηλεία που ανταποκρίνεται στο νέο θεσμικό πλαίσιο. Έχουμε συζητήσει και με τον Γιάννη Λυμπέρη, και με τον Γιώργο Γεωργιόπουλο και με τον Σάκη Μπαλιούκο. Υπάρχει βεβαίως η ΑΝΟΛ, αλλά εξετάζουμε και με το νέο Αναπτυξιακό Νόμο τι θα κάνουμε. Ο Nόμος δεν είναι περιοριστικός, σε πόσους συνδέσμους θα συμμετέχει ένας Δήμος, εάν είναι εντός ή εκτός Nομού. Δεν υπάρχουν γεωγραφικοί περιορισμοί.\nΣε σχέση με το δημοσίευμα που θέλει τους τρεις δημάρχους να συμπράττουν σε Αναπτυξιακό φορέα, συζήτησα μαζί τους και δεν υπάρχει κάτι συγκεκριμένο και μορφοποιημένο. Το δημοσίευμα είναι πολύ πιο “μπροστά” από την πραγματικότητα που υπάρχει και δεν ξέρω από πού αντλούνται αυτές οι πληροφορίες ή αν έχουν κάποια σκοπιμότητα ή είναι παρελκυστικά τα στοιχεία που τους έχουν δώσει. Σημασία έχει ότι τα πράγματα δεν είναι έτσι.\nΆρα λοιπόν είμαστε σε συζητήσεις, δεν υπάρχει κατάληξη ή συμφωνία ούτε στην έδρα του Συνδέσμου, ούτε στο Διοικητικό Συμβούλιο. Έλεος πια με αυτά τα Ηλειακά φαινόμενα του “διαίρει και βασίλευε”!\nΣτέλνω λοιπόν και εγώ ένα μήνυμα: Εμείς λαμβάνουμε μόνο τα μηνύματα του γενικού συλλογικού λαϊκού συμφέροντος! Μηνύματα άλλων συμφερόντων δεν τα λαμβάνουμε εμείς, δεν έχουμε τέτοιους δέκτες! “Κόβονται” στα αφτιά μας…»\nΤο σχόλιο της «Πρωινής» στην απάντηση του δημάρχου\nΚαταρχάς χαιρόμαστε που ο δήμαρχος μας διαβάζει. Κατά δεύτερον, χαιρόμαστε διπλά που μας επιβεβαιώνει εμμέσως πλην σαφώς με την απάντησή του, αφού και ο ίδιος επισημαίνει ότι το θεσμικό πλαίσιο για τους αναπτυξιακούς οργανισμούς δεν προϋποθέτει γεωγραφικούς περιορισμούς. Αν ο δήμαρχος θεωρεί το δημοσίευμα «μπροστά» από τις εξελίξεις, ευχόμαστε ολόψυχα να συμβάλει στην υλοποίηση του εγχειρήματος, διότι πιστεύουμε πως είναι για το καλό του τόπου. Φυσικά, είναι περιττό να αναφέρουμε ότι δεν υπάρχει καμία σκοπιμότητα, μακριά από εμάς τέτοιου είδους πρακτικές. Η Πρωινή έφερε στο φως της δημοσιότητας μια θετική πρωτοβουλία των τοπικών αρχόντων, υπηρετώντας το ιερό καθήκον της ενημέρωσης του αναγνωστικού κοινού. Άλλωστε, ουδέποτε προκαταλάβαμε τις αποφάσεις του δήμου Πύργου και ουδέποτε αξιολογήσαμε τις ενδεχόμενες προθέσεις του.\n*Διάβασα κάτι σενάρια για Διονύση Τεμπονέρα υποψήφιο περ/ρχηΔυτ. Ελλάδας και απόρησα, διότι όποιος έχει μιλήσει μαζί του, θα έχει αντιληφθεί τον τρόπο σκέψης του. Για να μην πολυλογώ, ούτε μία στο εκατομμύριο να τον δείτε να διεκδικεί σταυρό στην Αχαΐα ή στη Δυτική Ελλάδα. Ο άνθρωπος είναι σοβαρός.\n*Το έτερο σενάριο, ότι ΣΥΡΙΖΑ και ΚΙΝΑΛ θα στηρίξουν από κοινού τον Κατσικόπουλο, δεν έχει και μεγάλη σημασία, διότι αφενός δεν θα έχει την τύχη του Κατσιφάρα και αφετέρου δε θα το αφήσει ο ίδιος ο Κατσιφάρας να συμβεί.\n*Το τι θα γίνει στη Δυτική Ελλάδα, θα εξαρτηθεί σε μεγάλο βαθμό από το ποιος θα εκλεγεί αρχηγός του ΚΙΝΑΛ το φθινόπωρο. Οπότε ας περιμένουμε. Μια και είπα ΚΙΝΑΛ πάντως, ο Αιτωλοακαρνάνας βουλευτής Δημήτρης Κωνσταντόπουλος έχει βγει ανοιχτά υπέρ Λοβέρδου.\n*Στην κυβέρνηση έχουν ξεχάσει κάτι βασικό που αφορά την παιδεία: η πλειονότητα του «γαλάζιου» στελεχιακού δυναμικού προέρχονται από το ελληνικό δημόσιο πανεπιστήμιου, γεγονός που τους κάνει να βλέπουν με μισό μάτι την εύνοια υπέρ των κολεγίων και της ιδιωτικής εκπαίδευσης και να ενοχλούνται από τις αφ’ υψηλού τοποθετήσεις ορισμένων τεχνοκρατών πέριξ του Μαξίμου.\n*Τον αντιπερ/ρχη Ηλείας, Βας. Γιαννόπουλο, επισκέφθηκε χθες ο αναπλ. διοικητής της ΝΜ Κρεστένων, Γιάννης Χουζούρης. Από όσα έμαθα, η συζήτηση αφορούσε τη νοσηλευτική μονάδα και κάποιου είδους συνεργασία, για την οποία ακόμα είναι νωρίς να αναφέρουμε κάτι περισσότερο.\n*Είχα καιρό να ασχοληθώ με τον Καρβέλη, για να μη νομίζει ότι έχουμε εμπάθεια μαζί του αλλά χθες, όταν του υπενθύμισαν οι γιατροί τις 15 παραιτήσεις από το ΓΝ Ηλείας τον τελευταίο χρόνο, αυτός απάντησε σαν να το άκουγε πρώτη φορά…\n« Rapid tests αύριο Τρίτη 11/5 και την Πέμπτη 13/5 στη Ζαχάρω